Generali Osiguranje Srbija prva Family Friendly finansijska organizacija u Srbiji - POLJOPRIVREDNIK specijalizovani list za selo\nDatum kreiranja četvrtak, 29 novembar 2018 15:18\nGenerali Osiguranje Srbija je prva finansijska organizacija u Srbiji i regionu koja je dobila sertifikat Family Friendly Enterprise. Sertifikat se dodeljuje preduzećima koja svojim zaposlenima omogućavaju da lakše usklade obaveze u privatnom životu s obavezama na poslu, navodi se u saopštenju ove kompanije.\nPimajući ovaj sertifikat, koji prema sertifikacionoj šemi Ekvilib instituta dodeljuje TMS CEE d.o.o., predsednik Izvršnog odbora Generali Osiguranja Srbija Dragan Filipović je rekao da je to potvrda da su zaposleni u ovoj kompaniji na pravom mestu.\n- U našoj kompaniji radi preko 1.500 ljudi. Njihovo zadovoljstvo je uslov za uspešno poslovanje kompanije i zbog toga želimo da im omogućimo da bez stresa uživaju u nekim od najznačajnijih događaja u životu. S obzirom na to da poslujemo u industriji u kojoj je tempo rada veoma dinamičan i intenzivan, važno nam je da naši ljudi mogu da usklade svoje privatne potrebe s poslom. Napravili smo ozbiljnu razliku u uslovima rada, ne samo u odnosu na naše ranije poslovanje već i u poređenju s drugim kompanijama u Srbiji i regionu, rekao je Filipović.\nGenerali Osiguranje Srbija već izvesno vreme svojim zaposlenima omogućava rad s fleksibilnim radnim vremenom, rad van kancelarije, poseban paket pogodnosti za osobe s invaliditetom, savetovanje roditelja pri upisivanju dece u srednje škole, skraćeno radno vreme nakon porodiljskog odsustva uz isplatu pune zarade, dodatne dane godišnjeg odmora za samohrane roditelje, plaćanje školskog materijala za decu samohranih roditelja. Zaposleni imaju i zonu za predah uz društvene igre ili masažu i mogućnost opuštanja uz jogu.\nGenerali Osiguranje Srbija želi da nakon osnovnog dobije i puni FFE sertifikat. Pravo na sticanje punog sertifikata stiče se nakon tri godine uspešnog sprovođenja mera. Generali Family Friendly tim planira i uvođenje novih mera kao što su novčane pozajmice za zaposlene, dodatni slobodni dani za novopečene tate, slobodni dani i skraćeno radno vreme za polazak dece u vrtić ili školu, prilagođavanje radnih uslova ličnoj situaciji zaposlenog, slobodni dani za učešće u volonterskim aktivnostima, pojačana komunikacija sa zaposlenima i dr.


Poslednji potez - Leo commerce\n„Poslednji potez, kapitalno delo vrhunskog pripovedača Ivana Ivanjija, nudi originalan i svež pogled na prelomne događaje oko Drugog svetskog rata na primeru jedne sasvim neobične jevrejske porodice. Savremenik i učesnik događaja koje opisuje u Poslednjem potezu, Ivanji na maestralan način stvara značajan roman srpske književnosti. On to čini lomeći sudbinske istorijske poteze preko leđa muškaraca i žena iz jevrejske porodice Rotbart, odnosno Radvanji, odnosno Radvan. Ti ljudi su menjali prezimena i imena kako su ih političke i ratne okolnosti nagonile, rizikujući sve da bi ostali dosledni svojim idealima. Zagrebavši u prošlost ove familije i ovog prostora, Ivanji daje lični pečat vremenima u kojima je i sam bio značajan akter, kreirajući fikciju koja pleni istinitošću i doživljajem proživljenog. Pokazujući redak osećaj za detalj i nenametljive istorijske lekcije, autor nas vodi, u epopeji dužoj od veka, kroz prošlost koju tek treba u potpunosti da razumemo i prihvatimo.“\nPavle Zelić, pisac i scenarista\nDrama, Istorija, Romani\nSrbija i Rusija u velikom ratu – Dušan M. Babac\n2,320.00 RSD2,850.00 RSD Sa PDV-om


radio televizija kragujevac - Glas Šumadije\nNaslovna > Posts Tagged radio televizija kragujevac\nOznaka: radio televizija kragujevac\n31/05/2021 31/05/2021 13161 komentar na Ugovor RTK sa direktorkom Vuković – poslovna tajna\nDirektorka „Radio-televizije Kragujevac“ Jelena Vuković zaposlena je u toj gradskoj medijskoj kući na određeno vreme, dok joj radni odnos miruje u Institutu za javno zdravlje Kragujevac gde je angažovana na neodređeno vreme na poslovima „službenik za odnose s javnošću“. Vukovićeva, koja je inače diplomirani fizičar za primenjenu fiziku, zaposlila se u IZJZ 31. jula 2018. […]\n03/05/2021 03/05/2021 37935 komentara na Bivši kragujevački većnik tužio RTK i autorku emisije Razmotavanje za iznošenje neistina\n29/03/2021 29/03/2021 423Ostavi komentar na Iz dosijea o privatizaciji medija: U raljama i na jaslama države\nKojim medijima danas „upravlja“ država Srbije, preciznije vladajuća koalicija koju predvodi Srpska napredna stranka? I zbog čega se ni ova vlast, kao ni pređašnje, ne odriče javnog udela u vlasništvu nad Politikom, održava na veštačkim plućima Tanjug i zbog čega ne pušta Radio televiziju Kragujevac iz svojih kandži? Zašto su Večernje novosti ustupljene nepoznatom tajkunu […]\n23/12/2020 23/12/2020 381Ostavi komentar na Nova privatizacija RTK tri godine tapka u mestu, za njen rad 50 miliona iz budžeta\nKad se privredno društvo bavi informisanjem, to plaćaju Kragujevčani\n22/12/2020 22/12/2020 11312 komentara na Kad se privredno društvo bavi informisanjem, to plaćaju Kragujevčani\nNajviša neto zarada u Radio televiziji Kragujevac iznosiće u 2021. godini 147.218,89 dinara. Predviđeno je Programom poslovanja te kuće, koji će se pred odbornicima Skupštine grada naći 29. decembra. U tom dokumentu u kome, zaista svašta piše, predviđena je i „najniža zarada poslovodstva“, koja bi trebalo da iznosi 113.391,12 dinara. Najviša neto zarada u rubrici […]\n17/08/2020 17/08/2020 3814Ostavi komentar na Plata direktorke Radio televizije Kragujevac skoro kao gradonačelnikova\n15/08/2020 15/08/2020 536Ostavi komentar na Za pet godina iz gradske kase za RTK više od 188 miliona dinara\nKragujevačkim medijima neophodna je opsežnija intervencija države, sa jasnim kriterijumima striktnim procedurama i mehanizmima kontrole, pokazuju rezultati istraživanja udruženja Res Publika. Uz fer i poznata pravila, lokalni mediji mogli bi da se posvete svojoj primarnoj misiji da objektivno i pravovremeno informišu građane o temama važnim za svakodnevni život, da ponude više istraživačkih priča i drugih […]\n04/08/2020 04/08/2020 672Ostavi komentar na Državna pomoć iz gradske kase samo za RTK\nTokom pet godina, od januara 2015. do kraja 2019. iz budžeta grada Kragujevca za informisanje i promociju potrošeno je nešto više od 195 miliona dinara. To pokazuju podaci koje je udruženju Res Publika dostavila lokalna samouprava po osnovu zahteva za pristup informacijama od javnog značaja. Najviše novca grad je izdvojio 2015, skoro 75 miliona, a […]\n31/07/2020 31/07/2020 468Ostavi komentar na JEDINI PLANIRANI KONKURS KOJI GRAD NIJE OBJAVIO – MEDIJSKI\nU KRAGUJEVCU ŠESTU GODINU ZAREDOM ZA MEDIJE, OSIM ZA RTK, NEMA “NI CVONJKA”\n10/05/2020 10/05/2020 7371 komentar na U KRAGUJEVCU ŠESTU GODINU ZAREDOM ZA MEDIJE, OSIM ZA RTK, NEMA “NI CVONJKA”\nU Kragujevcu, prema zvaničnoj informaciji iz gradske uprave, ni ove godine, za medijske sadržaje od javnog značaja neće biti izdvojeno “ni cvonjka”. Epidemija COVID 19 i njome uzrokovano vanredno stanje, tokom kojeg su firme i ustanove, pored ostalog, bile oslobođene plaćanja poreza i taksi, desetkovale su gradske finnansuije, tako da konkurs za sufinansira medijskih sadržaja […]


Izvor: Beta, 04.Okt.2019, 00:46\nU Srbiji će danas biti mestimično sa kišom dok će posle podne i uveče doći do postepenog prestanka padavina i razvedravanja, saopštio je Republički hidrometeorološki zavod Srbije (RHMZ).Vetar će biti umeren, na istoku i planinama povremeno jak, severozapadni. Najniža temperatura kretaće se od sedam do 11 stepeni, a najviša dnevna od 12 stepeni na jugoistoku do 17 stepeni u Negotinskoj krajini.U Beogradu je danas pre podne moguća slaba kiša, a tokom daana suvo uz postepeno razvedravanje. Vetar će biti umeren, severozapadni. Jutarnja temperatura biće oko deset stepani, najviša dnevna 15 stepeni Celzijusa.Očekuje se blago smanjenje tegoba kod većine hronično obolelih, dok se osobama sa osetlјivim nervnim sitemom savetuje oprez. Moguća je nervoza, nesanica i bolovi u kostima i zglobovima.\nRTS: Vremenska prognoza - 5. oktobar\nU Srbiji će danas biti mestimično sa kišom dok će posle podne i uveče doći do postepenog prestanka padavina i razvedravanja, saopštio je Republički hidrometeorološki zavod Srbije (RHMZ)...Vetar će biti umeren, na istoku i planinama povremeno jak, severozapadni. Najniža temperatura kretaće...\nIzvor: Beta, 05.Okt.2019, 00:26\nU Srbiji će danas posle hladnog jutra, biti umereno oblačno vreme, sa sunčanim intervalima, saopštio je Republički hidrometeorološki zavod.Duvaće slab do umeren južni i jugozapadni vetar. Jutarnja temperatura kretaće se od tri do devet stepeni Celzijusa, najviša dnevna od 15 do 19 stepeni.Od...


Pjongjang: Letovi američkih bombardera su podsticaj za nuklearni rat - Sputnjik Srbija\n10:02 02.05.2017 (osveženo 10:05 02.05.2017) Preuzmite kraći link\n„Ova nepromišljena vojna provokacija situaciju na Korejskom poluostrvu gura na ivicu nuklearnog rata“, navodi se u saopštenju agencije.\nSituacija zbog Severne Koreje eskalirala je zbog velikih vojnih vežbi Vašingtona i Seula. Osim toga, Južna Koreja je na svojoj teritoriji postavila američki sistem THAAD. Istovremeno je predstavnik vojnog kontingenta SAD u Južnoj Koreji izjavio da je sistem spreman za presretanje raketa.\nRanije je američko vazduhoplovstvo objavilo o poletanju dva bombardera B-1B „Lanser“ sa baze na ostrvu Gvam u okviru zajedničkih vojnih vežbi sa Južnom Korejom. Seul je izjavio da su manevri usmereni na „obuzdavanje provokacija“ Severne Koreje.\nPjongjang je nazvao zajedničke vežbe SAD i Južne Koreje „vežbanjem izbacivanja nuklearne bombe“ na ključne objekte zemlje.\nJuče je Severna Koreja izjavila o „ubrzavanju mera povećavanja snaga nuklearnog obuzdavanja“ kao odgovor na završetak vojnih vežbi Vašingtona i Seula i zbog upućivanja udarne grupe američke avijacije u oblast Korejskog poluostrva. U subotu je Severna Koreja izvela je još jedan neuspeli pokušaj lansiranja balističke rakete.\nRaketna proba održana je nekoliko sati nakon završetka specijalnog zasedanja Saveta bezbednosti UN, na kojem su SAD saopštile o potrebi jačanja izolacije Severne Koreje i spremnosti za pooštravanje postojećih sankcija i uvođenju novih ograničenja Pjongjangu, a Južna Koreja je predložio da se razmisli da li Severna Koreja treba da ostane članica Ujedinjenih nacija.\nAmerikanci prvi put nasrću na nuklearnu silu (video)\nprovokacije, nuklearni rat, Severna Koreja


Vlada garant dugova Srbijagasa, Jata i Galenike | Kamatica\nPočetna > tekst > Vlada garant dugova Srbijagasa, Jata i Galenike\nVlada garant dugova Srbijagasa, Jata i Galenike\nTekst objavljen: 27.12.2012 15:12\nVlada Srbije usvojila je više zakonskih predloga kojima preuzima obavezu da kao garant izmiri nove kredite koje su podigli Srbijagas, Galenika i Jat ervejz. Ukupan iznos novih zaduženja ovih javnih preduzeća iznosi 225 miliona evra.\n(matija/CC-BY-SA 3.0/Wikimedia Commons)\nNajveći deo kredita podigao je Srbijagas - 200 miliona evra, od kojih je 170 miliona za održavanje tekuće likvidnosti i 30 miliona za realizaciju projekta gasovoda "Južni tok".\nVlada je Skupštini dostavila predloge zakona po kojem država treba da bude garant Srbijagasu za kredit od 100 miliona evra podignut kod Kredit Svis bank iz Londona, 60 miliona evra od londonske filijale Dojče banke i po 20 miliona od Vojvođanske banke i Uni kredit banke.\nSve ugovore o kreditima Srbijagas je potpisao 20 decembra.\nGarancije je Vlada dala i na nove kredite Galenike u iznosu od 15 miliona evra, od kojih je 12,5 miliona podignuto od Komercijalne banke, a 2,5 miliona od AIK banke.\nUgovore o tim kreditima Galenika je potpisala 14. decembra, a njihova nemena je "refinansiranje postojećih kratkoročnih obaveza".\nDugoročni kredit od 10 miliona evra, a za koji država treba bude garant, Jat ervejz je za potrebe tekuće likvidnosti podigao 20. decembra od Banke inteza.\nGarancije za sve kredite daje se na ugovorene sume, uvećane za iznos pripadajuće ugovorene kamate, naknada i troškova, stoji u predlozima zakona koje je Vlada usvojila na sednici 21. decembra.\nSrbija država Galenika srbijagas jat airways Jat zaduženje zaduženost garancije preduzeća


Terzić: Odbili smo ponudu Bordoa, Jovanović nije na prodaju\nGeneralni direktor Crvene zvezde Zvezdan Terzić rekao je danas da je klub odbio ponudu da proda Vukašina Jovanovića i Aleksandra Kataija jer je finansijska situacija u klubu “stabilizovana”, tako da se uprava sada koncentriše da ojača tim za evropske kvalifikacije.\nTerzić je u izjavi dostavljenoj agenciji Beta rekao da je Bordo Zvezdi nudio 2,1 milion evra za Jovanovića, kao i 20 odsto od narednog transfera, ali da je uprava crveno-belih to odbila.\n“Nije razlog u visini ponude, ne želimo ni da pričamo o ceni. Jednostavno, Vukašin Jovanović nije na prodaju i on ostaje u Crvenoj zvezdi da osvoji šampionsku titulu i pomogne svom klubu da udje u Ligu šampiona ili Ligu Evropa”, naveo je Terzić.\nZvezda je u ovom prelaznom roku prodala Liverpulu Marka Grujića za šest miliona evra, a Terzić je kazao da su transferi Jovanovića i Kataija bili rezervni plan.\n“Realizacijom transfera Grujića stabilizovali smo finansijsku situaciju u klubu i nijedan igrač koji je jesenas imao značajnu minutažu nije na prodaju. Ista je situacija i sa Aleksandrom Kataijem, jer i za njega imamo konkretnu milionsku ponudu. Transfere Jovanovića i Kataija smo spremali kao alternativu za rešavanje finansijske situacije u slučaju da je propao transfer Grujića”, navodi se u izjavi.\nTerzić je rekao da se klub sada koncentriše na jačanje ekipe za kvalifikaciju za Ligu šampiona.\n“Prošlo je vreme kada su igrači iz Crvene zvezde odlazili za sitan novac, ili raskidima arbitražne komisije na štetu kluba. Crvena zvezda i naši igrači će ponovo biti cenjeni u Evropi. Sada nam je fokus na daljem jačanju ekipe i dovodjenju kvalitetnog štopera i defanzivnog veznog igrača da bismo se na vreme spremili za kvalifikacije za Ligu šampiona”, naveo je Terzić.


Evropska komisija usvojila mere za pomoć klimi | Novosadski informativni portal 021\nEvropska komisija usvojila mere za pomoć klimi\nEvropska komisija usvojila je paket mera kako bi se politike EU uskladile sa ciljem smanjenja emisije gasova s efektom staklene bašte za najmanje 55 odsto do 2030. godine u odnosu na nivo iz 1990.\nPlanom je predviđeno pooštravanje postojećeg sistema trgovine emisijama štetnih gasova (ETS).\nTaj mehanizam, kojim je do sada bilo obuhvaćeno oko 10.000 postrojenja u energetskom sektoru i prerađivačkoj industriji, kao i avio-saobraćaj unutar Unije, biće proširen na pomorski sektor, a uspostavljen je i poseban sistem koji će obuhvatiti zgrade i drumski saobraćaj.\nŠto se tiče drumskog saobraćaja, ispuštanje gasova na novim vozilima će morati da bude smanjeno za 55 odsto do 2030, a od 2035. godine moći će da se proizvode samo vozila sa nultom emisijom gasova.\nNovim mehanizmom se uvodi porez na ugljen-dioksid na određene uvozne proizvode, a njegov cilj je da se zaštite evropske kompanije koje imaju obavezu da smanje emisiju štetnih gasova od konkurenata iz drugih država koje nemaju takva ograničenja.\n"Koristi od klimatskih politika EU jasno premašuju troškove ove tranzicije na srednji i dugi rok, ali na kraći one ipak mogu staviti dodatni pritisak na siromašnija domaćinstva, mikro preduzeća i korisnike prevoza", saopštila je Evropska komisija.\nKomisija je predložila uvođenje Socijalnog klimatskog fonda da bi zemlje članice pomogle građanima da ulažu u energetsku efikasnost, nove sisteme hlađenja i grejanja i čistija prevozna sredstva.


Vojvodina traži kancelariju u budućoj zgradi Srbije u Briselu | Autonomija\nVojvodina već dva meseca čeka odgovor od srpske vlade da li će imati mesta zajedno sa svim drugim državnim instituc…\nVojvodina već dva meseca čeka odgovor od srpske vlade da li će imati mesta zajedno sa svim drugim državnim institucijama u novoj velikoj zgradi koju Srbija namerava da kupi u Briselu, izjavio je juče za GL Predrag Novikov, direktor vojvođanske Kancelarije za evropske poslove (KEP). Kako kaže, KEP je, uz podršku kabineta vojvođanskog premijera Bojana Pajtića, uputila pismo Ministarstvu spoljnih poslova u kome je zatražila da Vojvodina bude prisutna u Briselu zajedno s ostalim institucijama iz Srbije „i da na taj način pokažemo svima da mi ne idemo samo našim putem“.\nOdbili ponude više evropskih regija\n– U narednom periodu Vlada Srbije namerava da kupi jednu veliku zgradu u Briselu i ja želim da čujem odgovor iz vlade pristaju li oni da Vojvodina i njena Kancelarija za evropske poslove budu u toj zgradi pod istim krovom zajedno s drugim institucijama iz zemlje. Dva meseca na to pitanje nemam odgovor. Odbili smo nekoliko ponuda nekih regiona iz Evrope koji su nam nudili kancelarije u njihovim sedištima u Briselu, da Vojvodina tamo bude zastupljena odvojeno od ostatka zemlje. Nismo to želeli, zato što bi to bila delikatna pozicija, pogotovo zbog Kosova. Želimo još jednom da pokažemo Srbiji da hoćemo da budemo prisutni u Briselu zajedno sa svima drugima iz naše zemlje – ističe Novikov. On kaže i da je to što je Vojvodina dosad ostavljena bez odgovora odgovor sam po sebi.\n– Ukoliko i u narednim mesecima Vojvodina ne dobije ponudu da budemo u Briselu zajednički u jednoj zgradi s ostalim institucijama iz zemlje, verujem da će Izvršno veće Vojvodine morati da odluči šta dalje – smatra Novikov.\nBeograd nema informacije\nNaš sagovornik otkriva i da često mora odlaziti u Brisel da bi se informisao o terminima i uslovima za korišćenje pretprisutnih fondova Evropske unije (IPA), jer o tome nema informacija u Beogradu. Još nijedan evro, kako kaže, od više od 180 miliona evra predviđenih za ovu godinu, nije došao u Srbiju. Istovremeno, u Vojvodini je za protekle dve godine od osnivanja KEP iz EU finansirano 40 programa, a novac je mahom potrošen na škole, sportske i kulturne događaje, razmenu studenata i jačanje institucija.\n– Iskreno ću vam reći da sam u proteklom periodu daleko više informacija o samim procedurama za korišćenje pretprisutnih fondova dobio direktno od naših regionalnih partnera iz Evropske unije i iz Evropske komisije nego što sam dobio iz Beograda. Predlagali smo da se formira ministarstvo za EU, ali to nije prihvaćeno, tako da sada ne postoji jedno centralno mesto na kome bi se svi zainteresovani informisali i odakle bi im bila pružena pomoć da dođu do novca koji je od evropskih poreskih obveznika izdvojen za Srbiju. Veoma je važno da evropeizacija dobije neku formu, da vidimo, primera radi, koja se institucija i ko se u njoj, po imenu i prezimenu, bavi konkretno fondovima EU – kaže Novikov, napominjući da sada u Ministarstvu finansija na tome rade tri čoveka, „ali još uvek ne znaju termine i ne znaju sve procedure“.\n„Pravimo pelcer po Srbiji“\nKancelarija vojvođanske vlade za evropske poslove pomoći će opštinama iz centralne Srbije da naprave svoje kancelarije za evropske poslove, otkrio je za GL Predrag Novikov.\n– Pošto Beograd neće, Vojvodina pomaže Nišu, Kragujevcu i nekim drugim mestima, gde smo već započeli druge runde razgovora o tome. Mi pravimo pelcer po celoj zemlji. Ako oni neće, mi ćemo – kaže Novikov. Pored toga što u okviru svojih redovnih poslova KEP obučava predstavnike vojvođanskih opština za korišćenje novca iz IPA fondova EU, od prošle godine takvu obuku u svom sedištu u Master centru u Novom Sadu organizuje i za opštinare iz centralne Srbije.\nŠausberger: Saradnja s Kosovom nije uslov za ulazak u EU\nDirektor Instituta evropskih regija iz Salcburga dr Franc Šausberger izjavio je juče da regionalna saradnja Vojvodine i Srbije s Kosovom neće biti uslov za približavanje naše zemlje Evropskoj uniji, kako se može čuti u domaćoj javnosti. „Saradnja s Kosovom uopšte se ne može postavljati kao pitanje od značaja za integrisanje Srbije u Evropsku uniju“, kazao je dr Šausberger odgovarajući na pitanje novinara GL na konferenciji za medije u novosadskom Radio kafeu povodom dvogodišnjice rada Kancelarije za evropske poslove. On je rekao i da nije srećan što je Vlada Austrije priznala nezavisnost Kosova. Institut evropskih regija, čija je članica i Vojvodina od 2006. godine, organizovaće 5. aprila ove godine manifestaciju „Cafe d’Europe“, kad će u toku prepodneva, od 10 do 12.30 sati, Novosađani moći da popiju kafu i razgovaraju s istaknutim funkcionerima više evropskih institucija i predsednicima vojvođanske vlade i pokrajinske skupštine o putu Srbije u EU.\nZ. Mijatović, Gradjanski list


Bivši inženjer Applea optužen za krađu tehnologije\nIzvor: Nezavisne Novine, 11.Jul.2018, 14:02\nSavezni sud optužio je bivšeg inženjera Apple za krađu industrijskih tajni u vezi sa automobilima sa autopilotom i pokušaj prebjega u Kinu.\nAgenti u San Hozeu, u Kaliforniji, uhapsili su Šiaolanga Zanga u subotu, malo prije nego što se ukrcao na let, prenio je "Glas Amerike".\nSaopšteno je da je Zang uzeo porodiljsko odustvo u aprilu, te je otputovao u Kinu nakon što mu se rodilo dijete.\nKada >> Pročitaj celu vest na sajtu Nezavisne Novine << se vratio, obavijestio je svoje supervizore da napušta Apple, kako bi se pridružio firmi Ksiaopeng Motors, kineskoj kompaniji u Guangžou, koja takođe planira da pravi automobile sa autopilotom.\nBezbjednosne kamere, međutim, uhvatile su Zanga kako navodno ulazi u laboratoriju za automobile sa autopilotom i snima planove i druge informacije na svoj lični kompjuter, u vrijeme kada je trebalo da bude u Kini na porodiljskom odsustvu.\nNi FBI, ni Zangovi advokati nisu htjeli da komentarišu slučaj.\nRadio 021: Bivši inženjer Apple-a optužen za krađu tehnologije\nSavezni sud SAD optužio je bivšeg inženjera Applea za krađu industrijskih tajni u vezi sa automobilima sa autopilotom i pokušaj prebega u Kinu...Agenti su u San Hozeu, u Kaliforniji, uhapsili Šiaolanga Zanga u subotu, malo pre nego što se ukrcao na let, preneo je Glas Amerike...Saopšteno je da...\n13:54: Kurz: Austria supports Belgrade-Pristina talks\n13:53: Veče na bis uz B. Veletanlić, G. Novak, V. Hadžimanova i M. De...\n13:52: Razdvojite se od dizelaša, ili nema ulaska u širi deo grada\n13:51: Đokovićeve brojke od kojih nema odbrane\n13:51: U Makedoniji pao prvi sneg\n13:51: Elma Sinanović tvrdi: Saša Popović mi je ukrao 30 hiljada!\n13:51: Krivične prijave za nelegalnu gradnju u Dositejevoj\n13:50: WTCR: Verne trijumfovao u Makauu, u borbi za titulu ostali samo T...


Izvor: Beta, 25.Maj.2022, 07:50\nKošarkaši Dalasa smanjili su na 1:3 protiv Golden Stejta u finalu plej-ofa Zapadne konferencije u NBA ligi, pošto su noćas pobedili sa 119:109.Dalas je predvodio Luka Dončić sa 30 poena, 14 skokova, devet asistencija, dve ukradene lopte i dve blokade. To je bio 10. dabl dabl u 14 utakmica u plej-ofu sa slovenačkog košarkaša. Dorijan Fini-Smit pobedi je doprineo sa 23 poena i šest skokova, Redži Bulok sa 18, od kojih je pogodio šest "trojki" iz 10 pokušaja, a Džejlen Branson sa 15 poena, pet skokova i pet asistencija. Maksi Kleber dodao je 13 poena i osam skokova, a Spenser Dinvidi 10 poena i osam asistencija. Srpski centar Boban Marjanović nije igrao.U ekipi Golden Stejta najefikasniji je bio Stefen Kari sa 20 poena, uz osam asistencija i pet skokova. To je bila njegova 100. utakmica u plej-ofu u kojoj je postigao najmanje 20 poena, a pre njega to su uspela još samo šesnaestorica igrača. Džonatan Kaminga postigao je 17 poena uz osam skokova, a Džordan Pul 14 poena. Endru Vigins dodao je 13 poena, Klej Tompson 12, a Drejmond Grin i Mozes Mudi po 10. Srpski košarkaš Nemanja Bjelica utakmicu je završio sa četiri poena, tri skoka i tri asistencije.Dalas je ...\nDončić za RTS: Ostvaruju mi se dečački snovi\nIzvor: RTS, 25.Maj.2022\nLuka Dončić je sa 30 poena i 14 skokova predvodio ekipu Dalas maveriksa u pobedi nad Golden stejtom – 119:109, u finalu Zapadne konferencije NBA lige. Pobeda omogućuje Dalasu ostanak u seriji, jer je u prva tri susreta ekipa iz San Franciska bila bolja. Posle utakmice, novinarima su se obratili...


M. K. 26. oktobra 2020. 07:12\nPsihološke posledice pandemije korone uticaće na ljude na način da će se u skorijoj budućnosti rađati manje dece, ljudi će biti više usamljeni, predvideli su eksperti iz SAD.\n– Što duže bude trajala pandemija, posledice će biti sve gore“, objašnjava Marti Haselton, psiholog sa univerziteta Kalifornija u Los Anđelesu.\nPrognoze nisu obećavajuće, jer će se smanjiti broj rođene dece, brakova, što će uticati na smanjenje populacije pojedinih država, preneo je „Dejli mejl“. Pad broja novorođenčadi će uticati na društvo i ekonomiju, samim tim će uticati i na poslove i podršku starijoj populaciji.\nNove, digitalno građene veze verovatno će dovesti do prevelike idealizacije potencijalnih partnera, odnosno pogrešnog razumevanja koje može da znači da povezanost možda neće preživeti susret sa stvarnošću. Ovo, kao i propuštene prilike za sastanke uživo mogu da dovedu do toga da pojedinci duže ostanu sami.\nTim je primetio i da, za razliku od proteklih kriza, pandemija ne okuplja ljude i većinom ne podstiče na povećanje empatije. Pandemija je veći teret stavila na leđa žena, koje su i pre nje obično bile pod stresom zbog balansa karijere, ljubavnog života i porodičnih obaveza. Karantin i zatvaranje škola, na primer, opteretili su žene opsežnijim odgovornostima u domenu brige o deci i obrazovanja. Koren ove nejednakosti nije u vezi samo sa tradicionalnim rodnim ulogama, tvrde naučnici.\n– Tokom evolucione istorije, reproduktivna sposobnost žene zavisila je u većoj meri od uspjeha svakog pojedinačnog potomka, dok kod muškaraca to nije slučaj – objašnjavaju.\nTim sugeriše da bi ovaj trend može da dovede do „velikog odstupanja od „tradicionalnih“ rodnih normi, gde žene zavise od muškarca kao onoga ko „donosi hleb u kuću“ i s tim povezanim pomacima išlo bi se dalje u socijalni konzervatizam“.\nTo bi moglo da uključi manje prihvatanje veza koje nisu monogamne, legalnih abortusa i prava seksualnih manjina, koji „krše rodne uloge i takođe su stereotipizovani kao promiskuitetni“. Po mnogo čemu, stručnjaci su naglasili, „pandemija će postati globalni socijalni eksperiment“, a rezultati će se tek videti, naveo je „Dejli mejl“.


Vajt: Republika Srpska neće biti model za Zajednicu srpskih opština na Kosovu - Kosovo Online\n15. Oktobar 2020. • 09:16\nPrema njegovim navodima Kosovo nema razloga da se plaši veće autonomije za Srbe, pošto ne može da se desi model sličan Republici Srpskoj u Bosni i Hercegovini.\nOn ne očekuje da će se konačni sporazum postići ubrzo, ali veruje da će Sjedinjene Američke Države i Evropska unija raditi rame uz rame na dugoročnom rešenju nesporazuma između Srbije i Kosova.\n“EU sama ne može da isporuči rezultate u ovom procesu. Ovo je proces koji, u najmanju ruku, uključuje Kosovo i Srbiju, ali takođe i interes SAD je veoma jak i važan”, rekao je on i dodao da “ EU to ne može sama, ali mora da vodi u ovom procesu”.\nGovoreći o ZSO rekao je da “ako će Kosovo prihvatiti svoju srpsku manjinsku zajednicu onda mora prihvatiti realnost da će neki aranžman morati da se napravi. To ne znači da se pravo rešenje našlo na stolu, ali znači da rešenje koje će biti efikasno u praksi morati da uključuje specijalni aranžman za srpske opštine”.\nNa konstataciju da kosovski premijer Avdulah Hoti insistira da Zajednica srpskih opština bude implementirana nakon što Srbija prizna Kosovo, Vajt je ogovorio da ne trebaju biti previše dosledni.\n“Ne mislim da trebamo biti dogmatični oko vremenskog perioda u kojem se to dešava”, rekao je on.\nDodao je da misli da ima malo manevarskog prostora oko obostranog priznanja, ali Ii da Srbija mora da prihvati nezavisnost Kosova, da Kosovo više nije deo njenog zakonodavstva.\n“Postoje načini da se to uradi bez punog diplomatskog priznanja, ali u čemu je smisao onda”, rekao je on.\nOcenio je da su u Vašingtonu potpisani važni sporazumi.\n“To je koncesija zdravog razuma. To nije koncesija Srbije. Kosovo ima populaciju koja raste, ima ekonomiju koja raste, potrebno mu je više izvora električne energije. To je prirodni resurs koji se mora iskoristiti. Da, postoji politički element u tome, ali uvek postoji politički element", rekao je on.\nDodao je da mislim da oni koji se protive ovome treba da daju više prostora novim rešenjima ispred istorije odakle dolazi energija.\n"Da sam ja na Kosovu, ja bih insistirao na nekim sasvim drugačijim stvarima. Insistirao bih da Beograd održi svoja obećanja, ispuni obaveze koje se tiču katastra za Kosovo. Za mene je to nešto što čini priznavanje nezavisnosti nepovratnim. Jednom kada priznate da je imovina u vlasništvu ljudi koji je zapravo poseduju, onda je to nešto odakle nema povratka”, naveo je on.\nPrema njegovom mišljenju konačno rešenje će biti potpisano negde u Evropi, ali je naglasio da “misli da smo još vrlo daleko od toga”.\nZSO Republika Srpska Kosovo\nHodžaj: ZSO opasnost za Kosovo u dijalogu, neće biti optužnice protiv Veseljija\nČlan Predsedništva Demokratske partije Kosova (DPK) Enver Hodžaj izjavio je večeras da ta stranka vidi tri glavne opasnosti u dijalogu između Kosova i Srbije, prenosi Gazeta Ekspres.


FK Bayern Munich i Miele započinju kulinarsko partnerstvo - News - Turistički svet\nFK Bayern Munich i Miele započinju kulinarsko partnerstvo\nFoto: kompanija Miele\n► Miele će opremiti FK Bayern Munich vrhunskim kuhinjskim aparatima\n► Ekskluzivna gurmanska iskustva i kuvarski događaji u Allianz Areni i u okviru novog vodećeg projekta FK Bayern\nVrhunski sportski učinak uvek je išao paralelno sa zdravom i nutritivnom ishranom. Upravo to je i glavni razlog što je između vodećeg svetskog proizvođača premium kućnih aparata – kompanije Miele i trenutno najuspešnijeg fudbalskog kluba u Evropi Bayern Munich zaključen sporazum o partnerstvu na tri godine, za početak. Zahvaljujući tome, na centralnim lokacijama FK Bayern Munich, Miele će ubuduće pripremati kulinarske delicije i za goste i za posetioce.\nKombinacija nadahnjujućeg sporta i inovativne tehnologije\nTradicija duga 120 godina, istančan osećaj za kvalitet i usmerenost na uspeh na nacionalnom i međunarodnom nivou – samo su deo onoga što je zajedničko za FK Bayern Munich i Miele. A sada su ova dva vrhunska brenda ušla u partnerstvo koje kombinuje nadahnjujući sport svetske klase sa inovativnom tehnologijom i zadovoljstvom na najvišim nivoima. U ovoj i sledeće dve sezone, Miele će opremiti sedište Fudbalskog kluba Bayern Munich u Säbener St., novi FK Bayern vodeći projekat u centru Minhena, i salon u Allianz Areni aparatima za kuvanje, stvarajući pri tom prvoklasne kulinarske užitke za sve prijatelje i partnere.\nNovi salon Miele u Allianz Areni, sa svojim nesvakidašnjim ambijentom, biće završen u novembru. Na odabranim utakmicama na domaćem terenu i gosti i partneri FK Bayerna moći će da uživaju u jedinstvenoj gurmanskoj usluzi, sa ekskluzivnim jelovnicima koji sadrže jela koja se pripremaju brzo i savršeno na samoj lokaciji, uz korišćenje Miele Dialogue rerne (Dialogue Oven). U danima bez sportskih događaja, salon Miele je idealno okruženje za jednu od najinovativnijih nemačkih škola kuvanja, na čijem je čelu šef Kevin von Holt iz Hamburga, izuzetno uspešan u vođenju škole gurmanskog kuvanja i organizovanju vrhunskih kulinarskih i lajfstajl događaja, s akcentom na, pre svega, prirodnom ukusu svežih regionalnih namirnica.\n‘Zauvek bolji’, s pogledom usmerenim na nove inspirativne ciljeve\n„Oduševljeni smo našim partnerstvom sa jednim od najimpresivnijih fudbalskih klubova na svetu“, kaže dr Axel Kniehl, izvršni direktor za marketing i prodaju Miele Group. „Biti ‘zauvek bolji’ i usmeriti pogled na nove inspirativne ciljeve, umesto da živimo od stare slave, je ono što je naša zajednička karakteristika. Kroz našu saradnju želimo posebno da ponudimo izvrsne kulinarske doživljaje partnerima i navijačima FK Bayern“.\nJörg Wacker, predsednik FK Bayern-a, odgovoran za internacionalizaciju, strategiju i trgovinu, dodaje: „Veoma sam ponosan što smo uspeli da pridobijemo kompaniju Miele i što su postali naš partner. Miele i FK Bayern imaju mnogo zajedničkog: dva brenda svetske klase sa tradicijom dužom od 120 godina, obeleženom uspehom, kreativnošću i inovacijama. Ovo novo partnerstvo dokaz je činjenice da je budućnost moguće oblikovati čak i u doba COVID-a“.


Kongres ispituje militarizaciju policije\nZakonodavci u Vašingtonu preispituju programe federalne vlade kojima se civilnim policijskim jedinicama daje višak vojne opreme, u vrednosti od više milijardi dolara.\nIstraga se obavlja dok se čuju sve glasniji apeli da se okonča takozvana „militarizacija“ lokalnih policijskih snaga. Ona je usledila posle odgovora policije na višednevne nemire u Fergusonu u Mizuriju, posle prošlomesečnog ubistva nenaoružanog crnačkog tinejdžera u koga je pucao policajac, belac.\nPolicija u Fergusonu u Mizuriju obučena u vojne uniforme sa mašinkama i okolopnim borbenim vozilima bacala je suzavac kako bi razbila demonstracije posle ubistva Majkla Brauna.\nReagovanje policije na nemire podstaklo je kritike zbog militarizacije civilne policije i upotrebe borbene opreme u suzbijanju protesta. Tokom pretresa Senatskog odbora za unutrašnju bezbednost, senatorka iz Mizurila, Kler Mekaskil je istakla da je upotreba borbene opreme u Fergusonu bila nepotrebna:\n„Policajci obučeni u vojna kamuflažna odela ne mogu da se doživljavaju kao partneri ni u jednoj zajednici. Oklopni vojni transporteri, čak i ako su ofarbani u crno i korišćeni uz krajnju uzdržanost, su po definiciji, zastrašujući.“\nMekaskil i drugi zakonodavci razmatraju nekoliko programa federalne vlade kojima se višak vojnog oružja i opreme koristi za opremanje lokalnih policijskih snaga. Od 1997. Sekretarijat za odbranu je podelio lokalnim policijama opremu u vrednosti od pet milijardi dolara – namenjenu za borbu protiv kriminala i terorizma, kao i odgovor na katastrofe.\nSenator iz Kentakija Rend Pol se tome protivi:\n„Mnoge policijske jedinice stvarno misle da bi ta oprema bila dobra za gušenje nemira u velikim urbanim sredinama, a vi u Sekretarijatu za odbranu ste specifično dobili instrukcije da to nije njena namena. Snabdevate policiju ovom besplatnom opremom koja je najvećim delom neprimerena, i zaista ne bi trebalo da bude ni na čijoj listi odobrene opreme.“\nFunkcioneri Sekretarijata za odbranu navode da vojna oprema i zalihe koriste agencijama za sprovodjenje zakona. Medjutim, Alan Estevez, podsekretar resora za nabavku u Sekratarijatu za odbranu, kaže da Pentagon ne može da prati kako se ta oprema koristi.\n„Mislim da moramo da razmotrimo svu opremu koju pružamo, senatore. I kao što sam rekao, mi u Sekretarijatu za odbranu ne namećemo ovu opremu policijskim snagama. Države odlučuju šta im je potrebno.“\nFotoreporter dnevnika Sent Luis, Vajli Prajs, izveštavao je o nemirima u Fergusonu. Kaže da su ljudi bili iznenadjeni kad su videli da se policija vozi u vojnim vozilima, sa mašinkama uperenim u njih.\n„Fotoreporteri su jedni druge pitali šta se dogadja i to je trajalo tri iil četiri dana. Policija je razgnevila mirne demonstrante koji su jednostavno stajali i uzvikivali parole.“\nProfesor krivičnog prava na Univerzitetu Zapadnog Kentakija Džim Buerman je rekao zakonodavcima kako podržava pružanje vojne opreme policiji – ali uz više obuke o tome kada je primereno koristiti je.\n„Ako postoji neka pozitivna poruka iz dogadjaja u Fergusonu je to što počinjemo ovu diskusiju koju smo trebali da vodimo 1997. a ne 2014. o tome kako koristimo tu opremu, da li je ona deo federalnog programa ili je za nju plaćeno iz gradskog budžeta i to na primeren način tako da ne nanese štetu odnosu policije sa zajednicom.“\nZakonodavci navode da će nastaviti da razmatraju vladine programe koji obezbedjuju vojnu opremu policiji na lokalnom nivou.\nU medjuvremenu, administracija predsednika Obame sprovodi soptvenu istragu tog programa – u nadi da će izbeći vrstu policijske reakcije u Fergusonu koja je izazvala toliko mnogo gneva i kontroverze.


Bez samoodbrane | Naša Revolucija\nUletanjem u zagrljaj srpskim neprijateljima oličenim u SAD i najmoćnijim zemljama Evropske Unije( tu pre svega mislimo na Nemačku ), a bežanjem od srpskom narodu naklonjenih zemalja, međunarodna pozicija Srbije nikad nije bila gora, gotovo bezizlazna. Vekovna germanska težnja da „reši“ srpsko pitanje na Balkanu, upravo u ovom vremenu dostiže kulminaciju. Ekonomski uništena zemlja, svedena na trećerazrednu koloniju koja bi bez lihvarskih kredita kojima prokleta vlast kupuje vreme već bankrotirala, narod potpuno otupeo i gurnut u apatiju, u većini nesposoban da shvati nadolazeće zlo kojem je u najvećoj meri kumovala od naroda otuđena vlast, bez snage je da spreči dalje komadanje zemlje. Njihovi zapadni „prijatelji“ su već pokrenuli muslimane Raške oblasti da preko svoga versko-političkog vođe Zukorlića zbog „obespravljenosti“ pokrenu pitanje ostanka Raške oblasti u sastavu Srbije. Ovo je samo priprema da kada Šiptari uz pomoć zapada očiste Kosmet od Srba,a to isto učine muslimani u Raškoj oblasti, onda i Crna Gora pada kao zrela kruška. Tada se uspostavlja potpuna muslimanska kontrola na liniji Albanija, Raška oblast ,Bosna i Hercegovina ( Zelena, odnosno muslimanska transverzala). Pri ovom razvoju događaja prestaju da postoje i Crna Gora i Makedonija. ( Da li vas ovo podseća na rešenja koja je nametnula fašistička Nemačka Balkanu. Ne da podseća, već ispada da ono što nije uspeo Hitler, uspela je Angala Merkel.)\nProfesionalizacijom uništena vojska Srbije, uskoro bez rezervnog sastava jer služenje vojnog roka nije obavezno, postaje lak plen da se namire srpskim teritorijama okolni narodi, a i u samoj Srbiji separatizam dobije finale u stvaranju paradržavnih regiona. Srbija je po svojoj veličini sama po sebi region, a dalje razbijanje Srbije upravo jeste cilj srpskih neprijatelja da se prvo stvore „ujedinjeni“, a ubrzo i razjedinjeni, međusobno suprotstavljeni regioni.\nKretenoidnom izjavom da Srbija neće ratovati ni po koju cenu, poslata je poruka da Srbija nema nameru da zaštiti bilo koji deo svoje teritorije i da se prepušta na milost i nemilost svim kako spoljnim, tako i unutrašnjim neprijateljima da mogu da je čerupaju kako ko hoće. Srpski zapadni neprijatelji koji kontrolišu srpsku vlast ( pogledajte samo poslednje objavljivanje dokumenata preko Wikileaks, pa će vam sve biti jasno ) kontrolišu u istoj meri i šiptarsku vlast na Kosmetu, tako da sva ova događanja na Kosmetu nisu samo proizvod želja šiptarske vlasti.\nVojno-policijska akcija koju priprema Priština vrlo dobro je koordinisana sa zapadnim gadovima pod čijom su kontrolom. Reakcije koje su stigle čine šiptarsku vlast zadovoljnom, a to ih dodatno ohrabruje, jer imaju podršku zapada, ma kakvo nasilje i ma kakvo bezakonje činili nad srpskim narodom.\nKao so na živu ranu, Fond za političku izuzetnost i Evropski pokret organizovali su sa svojim međunarodnim istomišljenicima konferenciju, kako bi mogli da uživaju u mukama srpskog naroda na okupiranom Kosmetu i nemoći srpskog naroda da im pomogne. Zlo koje se nadvilo nad Srbiju u vidu debelo plaćenih „nevladinih“ antisrpskih organizacija od finansijera sa zapada, upravo pokazuje moralni sunovrat genetski modifikovanih „predstavnika“ srpskog naroda koji su pozdravili učesnike skupa. Vrhunac beščašća predstavlja mesto okupljanja srbofoba – Dom vojske Srbije. Da povraćamo od muke ko je takvom ološu dozvolio da svoje antisrpske stavove istresa do skoro na jednom tako časnom mestu. To i jeste urađeno tako da se srpski narod ponizi do kraja. Nije ni čudo što je Njegovoj Ekselenciji, ambasadoru Ruske Federacije, Aleksandru Vasiljeviću Konuzinu , pravom prijatelju srpskog naroda, pripala muka gledajući nakaze po izgledu i slušajući moralne nakaze po onome što govore, da se zapitao da li uopšte u toj sali ima Srba? Nema , gospodine ambasadore, to su samo prodane duše koje će za pare prodati i rođenu majku, a ne Srbe i Srbiju. To je Srbija danas.


Nagomilana dugovanja ZDK iz ovog, kao i iz prethodnih perioda, drastičan pad javnih prihoda uzrokovan padom privrednih aktivnosti, na žalost, kao jedinu mogućnost za izlazak iz trenutne finansijske krize nametnuli su novo kreditno zaduženje Kantona.\nObaveza nas, kao privrednika, jeste da upozorimo nadležne u Kantonu, prije svega Premijera ZDK, Ministricu finansija i POSEBNO Ministra za privredu ZDK da se kod utroška sredstava dobijenih iz kredita posebno vodi računa o NAČINU utroška istih.\nUkoliko bi kreditno zaduženje imalo za cilj SAMO izmirenje obaveza po osnovu neisplaćenih plaća, kao i novih plaća (do izbora) budžetskim korisnicima, izmirenje obaveza prema socijalnim i ostalim kategorijama BEZ da se izmire obaveze prema privrednim subjektima, nastale po osnovu isporuka roba i usluga i odobrenih podsticaja, ono ne bi imalo stvarnog efekta i bilo bi u isključivoj funkciji predstojećih izbora.\nMi se nadamo, i želimo vjerovati,da neće biti tako i da će Vlada ZDK izmirenjem obaveza I PREMA PRIVREDNIM SUBJEKTIMA pokazati da razumije da bez podrške privredi nema punjenja budžeta,odnosno trajnog rješenja finansijske krize u Kantonu.\nViše iz kategorije: « Google: Pitanja za posao Poslodavci prikupili 19.000 KM »


Dualno obrazovanje naišlo na dobar prijem kod budućih srednjoškolaca - juGmedia\nDa dualno obrazovanje i upis na smeru poljoprivredni tehničar, koje je ove godine po prvi put ponudila budućim srednjoškolcima Poljoprivredno – veterinarska škola “Stevan Sinđelić” u Vranju, može da im osigura lepu budućnost shvatilo je je dosta đaka koji su požurili već prvog dana da upišu ovaj smer i samim tim popunili kvotu za formiranje odeljenja.\nSvi oni koji upišu ovaj smer prema rečima direktora škole, Saše Radičevića, imaće mogućnost da nađu posao odmah po okončanju školovanja , ali i da ostvare pravo na stipendiju za studiranje. Učenici će primati i novčanu nadoknadu za rad u firmi gde će sticati znanja i veštine, a što će im omogućiti da bolje organizuju svoj život.\n“Tokom školovanja učenici će imati manje teorijske nastave, a više praktičnog rada u firmi gde će obavljati praksu i gde će imati priliku da dobiju zaposlenje. Oni koji ne budu želeli da prihvate posao koji im bude ponuđen u firmi gde su tokom školovanja stekli nova znanja moći će da upišu bilo koji fakultet posle završene srednje škole ili da pokrenu privatan biznis”, naglašava Radičević i dodaje da je škola potpisala ugovor sa Draganom Aleksićem, vlasnikom “Nutrika” i “Vinarije Aleksić” da budući poljoprivredni tehničari koji upišu dualno obrazovanje praksu obavljaju u njegovoj firmi.\nMenadžment ovih firmi je posebno zainteresovan da dualno obrazovanje zaživi u Vranju jer godinama kubure sa stručnom random snagom koju ne mogu da nađu ni na Tržištu rada.\nNjihov vlasnik Dragan Aleksić kaže da je godinama veliki zagovornik uvođenja dualnog obrazovanja u zemlji i da je upravo zbog nedostatka stučne radne snage potpisao ugovor sa Poljoprivredno – veterinarskom školom kako bi za ubuduće obezbedio neophodne radnike za rad u svojoj firmi.\nOn smatra da dualno obrazovanje treba da bude uvedeno u svim školama u Srbiji jer je nedopustivo da svršeni srednjoškolci izlaze iz škola sa diplomama, a da niko od njih ne zna da radi posao za koji se kvalifikovao.


Ponašati se racionalno i pragmatično – mojKontakt portal – Radio Televizija Kontakt\nPonašati se racionalno i pragmatično\nPrvi potpredsjednik Vlade Srbije Aleksandar Vučić rekao je da očekuje da se i Srbija i Republika Srpska ponašaju racionalno i pragmatično.\n“Očekujem da se ponašamo racionalno i pragmatično i da uradimo ono što je moguće u interesu i Srbije i Republike Srpske i BiH”, rekao je Vučić novinarima u Skupštine Srbije, odgovarajući na pitanje da li poslije jučerašnje zajedničke sjednice vlada očekuje dalje jačanje veza Srbije i Srpske.\nŠto se tiče obilježavanja u Srebrenici, Vučić je podsjetio da je Skupština Srbije danas već objavila o tome saopštenje.\nGovoreći o rekonstrukciji Vlade Srbije, Vučić je rekao da će prilikom odlučivanja o tome ko treba da bude zamijenjen morati da se ustanove objektivni kriterijumi, ali da očekuje da i tada bude onih koji će se žaliti.\nOn je naveo da je vladajuća koalicija odlučna da sprovede rekonstrukciju vlade ne zato što ju je na to primorala opozicija, već zato što želi da uvede princip odgovornosti i smjenjivosti, koji su važni za napredak Srbije.\nPrema njegovim riječima, ako neko bude znao da će na svakih šest mjeseci njegov rad biti ocjenjivan i da nema nesmjenjivih i nedodirljivih, onda će svi da vode računa i marljivost tih ljudi će biti na mnogo višem nivou.\nPovreda Vidića nije ozbiljna


VASKRŠNJI PRAZNICI (Grčka, Albanija i Makedonija) 30.04. do 06.05.2013. - Planinarsko sportski klub Balkan\nButrint čuva neke od najznačajnijih arheoloških svedočanstava na Balkanu : ostaci grčke, ilirske, rimske, mletačke i turske kulture se sažimaju na malenom zelenom poluostrvu između jezera i krfskog prolaza. Najčuveniji delovi arheološkog nalazišta Butrinta su Asklepiosov Hram, stari amfiteatar, Nimfeum i krstionica. Tvrđava arheološkog nalazišta Butrint je skoro sasvim uronjena u more, na vrhu utvrđenja se nalazi izvanredan muzej – „visoko nad dubinama vremena“.\nDjirokastra, „Grad sa hiljadu stepenica“ obuhvata stotine kuća u obliku kula otomanskog stila, jedinstvenih kamenih krovova, drvenih balkona i okrečenih kamenih zidova. Strmih obrisa prostranog zamka, Djirokastra je magični grad burne istorije, poznat kao i „Kameni grad“. Središte istorijskog dela grada potiče iz 17. veka, kada je Djirokastra prerasla u uspešan trgovački centar poljoprivrednika.


Evropa – Bankar.me\nPlan EU za privredni oporavak doveden u pitanje\n3 weeks ago Članci, EVROPA, SVE VIJESTI 0\nPlan podsticaja Evropske unije za privredni oporavak od posljedica korona krize naišao je na prepreku. Pred njemačkim Ustavnim sudom pokrenuto je pitanje ustavnosti zajedničkog preuzimanja duga 27-članog bloka, prenosi CNBC.\nEkonomija eurozone u februaru je ponovno smanjena i klizi prema novoj recesiji zbog kontinuiranog pritiska koronaograničenja na uslužni sektor, ali direktori su optimistični, pokazao je u srijedu izvještaj londonske istraživačke kompanije Markit.\nNajveće evropske privrede završile pandemijsku godinu bolje od očekivanja\nFebruary 1, 2021 Članci, EVROPA, MAKRO, SVE VIJESTI 0\nPandemijsku godinu najveće evropske privrede su završile bolje nego što se očekivalo, ali su izgledi i dalje sumorni usled širenja novih mutiranih sojeva korona virusa, kao i haotičnog početka imunizacije stanovništva, dok evrozona već zaostaje u oporavku iza Kine i SAD, pišu svjetski mediji.\nJanuary 25, 2021 Članci, EVROPA, MAKRO, SVE VIJESTI 0\nJavni dug iskazan udjelom u BDP-u dodatno je porastao u EU i eurozoni u trećem tromesečju 2020. godine, odražavajući kontinuirano velike potrebe zemalja za finansiranjem i ekonomske posljedice pandemije koronavirusa.\nBugarska najsiromašnija zemlja EU, Hrvatska odmah do nje\nDecember 16, 2020 EVROPA, MAKRO, SVE VIJESTI 0\nPrema najnovijim podacima Evrostata, Hrvatska je druga najsiromašnija zemlja EU, a od nje je siromašnija samo Bugarska.\nBogati evropski sjever posegnuo duboko u džep da spasi ekonomiju u koronakrizi\nNovember 3, 2020 EVROPA, MAKRO, SVE VIJESTI 0\nPandemija koronavirusa potisnula je u drugi plan priče o štednji i evropske zemlje danas se nadmeću u tome koja će više potrošiti kako bi ekonomija izbavila iz “koronarecesije”.\nSeptember 24, 2020 EVROPA, MAKRO, SVE VIJESTI 0\nEvropa se sada bori sa drugim talasom virusa korona, koji bi ponovo mogao da nanese značajnu štetu njenoj ekonomiji. Zona eura, područje koje deli jedinstvenu valutu, u drugom tromjesečju 2020. zabeležilo je ekonomski pad od 11,8%, usljed karantina uvedenog zbog pandemije.\nSeptember 17, 2020 EVROPA, SVE VIJESTI 0\nVanredna vremena poput pandemije zahtijevaju i izuzetne govore. Možda je predsjednica Evropske komisije baš tako razmišljala dok ga je pisala. Njen prvi „govor o stanju Unije” bio je izuzetno dugačak i u nekim tačkama izuzetno konkretan. On bi trebalo da u ovim kriznim vremenima ulije izuzetno mnogo povjerenja. Kriza kao …\nEvropa u korona krizi: Njemačka se dobro drži, Francuska i Italija teško pogođene\nJune 1, 2020 Članci, EVROPA, MAKRO, SVE VIJESTI 0\nPandemija korone uzrokuje kolaps globalne ekonomije, a izuzetak nije ni Evropa.\nMay 28, 2020 Članci, EVROPA, MAKRO, SVE VIJESTI 0\nGlobalni BDP (bruto domaći proizvod) neće se vratiti na nivo prije koronavirusa do 2022. godine, a nivo javnog duga naglo će se povećati ove godine, navodi se u novom izvještaju Ekonomske obavještajne jedinice (Economist Intelligence Unit, EIU).\nVlade država članica EU trenutno finansiraju plate 39 miliona ljudi\nMay 7, 2020 Članci, EVROPA, MAKRO, SVE VIJESTI 0\nVlade zemalja u Evropi trenutno finansiraju plate gotovo 39 miliona ljudi, koji imaju skraćeno radno vrijeme ili uopšte ne rade, što je rekordan nivo podrške koji ilustruje ogromne napore starog kontinenta da se “iščupa” iz duboke recesije izazvane pandemijom korona virusa.\nPad privrede eurozone biće manji od mnogih pesimističnijih projekcija\nMay 5, 2020 EVROPA, MAKRO, SVE VIJESTI 0\nPad privrede eurozone biće manji od mnogih pesimističnijih projekcija, ali bi oporavak mogao biti spor i postupan, pokazalo je istraživanje Evropske centralne banke (ECB).\nApril 24, 2020 Članci, EVROPA, MAKRO, SVE VIJESTI 0\nČelnici Evropske unije sukobili su se u četvrtak oko toga kako spasiti svoje privrede od ekonomskog pada prouzrokovanog pandemijom koronavirusa. Na sastanku putem video-linka, 27 državnih lidera uputilo je poruku čelnici izvršne vlasti EU Ursuli von der Leyen da napravi plan oporavka.


Tag: Poplave - Radio Kontakt Plus\nUdruženje novinara Srbije (UNS) pokrenulo je akciju prikupljanja novca za pomoć novinarima i medijskim radnicima na Kosovu i Metohiji čije su kuće i imanja stradala u poplavama koje su nedavno pogodile centralno Kosovo.\nUgljare nakon novih poplava: Ne treba nam hleb i sok, već rešenje\nU srpskim sredinama na teritoriji Kosova i Metohije koje su nedavno pogođene poplavama u toku je dezinfekcija javnih površina i privatnih objekata, a nakon saniranja, biće izdvojena sredstva u cilju normalizacije života građana, saopšteno je danas iz Kancelarije za KiM.\n09:42, 23.01.2021 |\nKosovska vlada: Milion evra za nadoknadu štete od poplava\nKosovska tehnička vlada, izdvojila je milion evra za nadoknadu štete nastale na stambenim zgradama kao rezultat poplava koje su zahvatile Kosovo u prvoj nedelji januara.\nUdruženje novinara Srbije (UNS) pokrenulo je akciju pomoći novinarima na Kosovu i Metohiji čije su kuće stradale u poplavama koje su nedavno pogodile centralno Kosovo.\nZaposleni i volonteri Crvenog krsta Kosovske Mitrovice, a u saradnji sa Crvenim krstom Kosova i Metohije, realizovali su akciju podele paketa hrane i higijene za pet porodica pogođenih poplavom.\nPomoć ugroženim domaćinstvima u Lapljem Selu\nPomoćnica direktora Кancelarije za Кosovo i Metohiju, Svetlana Miladinov, uručila je danas u Lapljem Selu pomoć za domaćinstva koja su ugrožena u poplavama. Stiglo je 18 mobilnih mašina za isušivanje prostorija, četiri crpne pumpe i dva agregata koja su obezbeđena u saradnji sa Crvenim krstom.


Policijski sindikat: Krivične prijave protiv čelnika MUP-a\nIzvor: Radio 021, 12.Okt.2017, 18:16\nPolicijski sindikat Srbije saopštio je da je nekoliko zaposlenih u Sektoru za materijalno-finansijske poslove MUP-a podnelo Višem javnom tužilaštvu šest krivičnih prijava protiv državnog sekretara u MUP-u Milosava Miličkovića i pomoćnika ministra policije Željka Veselinovića zbog, kažu, zloupotrebe službenog položaja u javnim nabavkama.\nPredsednik PSS-a Veljko Mijailović rekao je da je na adresu sindikata stigao dopis podnosilaca krivičnih prijava u kojem se navodi >> Pročitaj celu vest na sajtu Radio 021 << da su u periodu od 5. septembra 2016. do 6. jula 2017. godine potpisivali ugovore o spornim tenderima za nabavku svežeg mesa i prerađevina od mesa u vrednosti od 150 miliona dinara. Krivične prijave protiv dvojice službenika MUP-a podnete su i zbog postupka javne nabavke tonera za štampače i reciklažu štampača čija je vrednost 482 miliona dinara.\nU krivičnim prijavama koje su dostavljene PSS-u navodi se da je Miličković depešom ministra policije Nebojše Stefanovića bio zadužen i odgovoran za rad Sektora za materijalno-finansijske poslove. "U prijavi smo naveli da verujemo da ministar Stefanović nema ništa sa ovim malverzacijama. Ako se ispostavi da je znao i odobrio ovo, molimo vas da tražite i njegovu odgovornost", piše u dopisu podnosilaca krivičnih prijava.\nMijailović je naveo da su se zaposleni obratili za pomoć PSS kojem je u interesu, kako je istakao, da u policiji rade čestiti i pošteni ljudi koji neće zloupotrebljavati svoj položaj i "isisavati novac iz budžeta".\nIz sindikata su kritikovali i izmene Zakona o policiji koje, kako je rečeno, priprema radna grupa ministarstva policije i ocenili da su te dopune totalitarističke.\n"Ako je neko prijavio policajca da navodno nije nosio šapku, možemo ga snimati dan i noć bez obzira da li je napravio prekršaj ili ne", naveli su kao primer. Pokušaj apsolutnog nadzora građana u PSS-u vide i u novom članu koji će organima državne uprave dozvoljava da postave sisteme inteligentnog video nadzora i druge sisteme koji će moći da koriste policajci, ali u kojim slučajevima će to da se sprovodi podzakonskim aktom uređivaće ministar policije.\nTakođe, ukazuju i na odredbu koja predviđa da se bezbednosne provere vrše za lica koja stanuju, borave ili rade u neposrednoj blizini bezbednosno štićenih lica.\nMiličković: PSS obmanjuje javnost\nDržavni sekretar MUP-a Milosav Miličković odbacio je navode na njegov račun kao netačne.\n"Optužbe Policijskog sindikata Srbije na moj i račun rukovodstva Ministarstva unutrašnjih poslova ne predstavljaju ništa drugo nego još jedan politički pokušaj obmane građana iznošenjem brutalnih neistina", naveo je Miličković u izjavi dostavljenoj medijima.\nKako kaže, "svima je jasno da su predstavnici tog sindikata postali instrument u rukama pojedinih opozicionih lidera". Pozvao je nadležne organe da detaljno provere sve navode iz anonimnih krivičnih prijava koje su podnete protiv rukovodstva MUP-a.\n"Nemamo šta da krijemo i neka se sve detaljno proveri. Ovo nije prvi put da neko pokušava da naruši ugled MUP i njegovog rukovodstva. Već ranije su podnosili anonimne krivične prijave oko nabavke tonera, a tužilaštvo je nakon detaljne istrage ustanovilo da je sve urađeno u skladu sa zakonom", poručio je Miličković.\nPSS: Krivične prijave protiv zaposlenih u MUP-u\nIzvor: RTS, 12.Okt.2017\nPolicijski sindikat Srbije saopštio je da je nekoliko zaposlenih u Sektoru za materijalno-finansijske poslove MUP-a podnelo Višem javnom tužilaštvu šest krivičnih prijava protiv državnog sekretara u MUP-u Milosava Miličkovića i pomoćnika ministra policije Željka Veselinovića zbog,...\n12.Okt.2017: Novi Sad\n12.Okt.2017: Radio 021


Hamond: Ne može se odbaciti mogućnost slanja kopnenih snaga\nFilip Hamond, 2016.\nBritanski ministar spoljnih poslova Filip Hamond rekao je danas da ne može da odbaci mogućnost slanja kopnenih snaga u Libiju, ukoliko bi to zahtijevala libijska Vlada, ali da bi bilo koju vrstu raspoređenja vojske morao da odobri parlament.\n"Ne bi bilo razumno odbaciti bilo šta jer ne znate kako će se situacija razvijati. Ali, ukoliko bi bilo kakvog pitanja oko britanske borbene uloge u bilo kom obliku - kopneno, morem ili vazduhom - to će morati ići u parlament", rekao je Hamond dnevniku "Sandej Telegraf".\nTokom protekle sedmice, Hamond je u obraćanju parlamentu rekao da ne postoje planove da se šalju vojnici u Libiju, čime je odgovorio na medijske izvještaje u kojima se navodi da su britanske specijalne snage već u zemlji.\nHamond je istakao da ne smatra da će Libija uputiti poziv za stranu vojnu intervenciju, ali je istakao da bi eventualno uporište Islamske države Iraka i levanta (IDIL) u toj sjevernoafričkoj državi moglo predstavljati opasnost po Evropu.\n"Ukoliko bi IDIL učvrstio pozicije u Libiji i pokušala da iskoristi ustanovljenu bazu za ubacivanje terorista u Evropu, onda bi to bila prijetnja po sve nas", dodaje Hamond.\nLibija je u haosu od 2011. godine kada je sa vlasti svrgnut Moamer Gadafi.


Ruski radio-elektronski sistemi presudni čak i za svemirske ratove - Sputnjik Srbija\n02:20 04 Mart 2021\n20:34 15.04.2020 Preuzmite kraći link\nRusija je postala lider kako po količini, tako i po kvalitetu širokog spektra sistema za radio-elektronsko ratovanje, koje može biti od presudnog značaja za tok bitke, i delovati čak i u svemiru, izjavio je vojni stručnjak Aleksej Leonkov.\nOn je istakao da su vojske zapadnih zemalja donedavno verovale da je razvijanje snaga za radio-elektronsko ratovanje besmisleno. Sada zbog toga beznadežno zaostaju, jer su ruski sistemi ovog tipa veoma napredovali i faktički su bez premca u svetu.\n„Sastav naoružanja ruske vojske uključuje sisteme za lokalno delovanje koji štite avione, brodove, ljudstvo na ograničenoj površini, a takođe neutralizuju eksplozivne osigurače, ometaju obaveštajne sisteme, kao i kretanje samonavođenih projektila, presreću kontrolne sisteme bespilotnih letelica, pa čak i one koji utiču na svemirske objekte“, istakao je on.\nPrema mišljenju stručnjaka, u narednim godinama, značaj sistema za radio-elektronsko ratovanje samo će rasti zbog sve važnije uloge informativnih tehnologija u kontroli vojske i naoružanja.\n„Na primer, DARPA (uprava perspektivnih istraživačkih projekata američkog Ministarstva odbrane) smatra da su ruski sistemi za radio-elektronsko ratovanje glavna opasnost za svemirske trupe, a pretnja će se samo povećavati“, zaključio je on.\nPodsetimo, ruske Oružane snage svake godine obeležavaju 15. april kao Dan stručnjaka za radio-elektronsko ratovanje - profesionalni praznik utvrđen predsedničkim dekretom od 31. maja 2006.g.\nradio-elektronsko ratovanje, naoružanje, Rusija


Petak, 4. jun 2010.\nPredsednik Odbora za predstavke i predloge razgovarao sa direktorkom Agencije za borbu protiv korupcije\nPredesednik Odbora za predstavke i predloge Narodne skupštine Saša Dujović otpočeo je niz susreta sa predstavnicima relugatornih tela, koje bira Narodna skupština Republike Srbije.\nČetvrtak, 3. jun 2010.\nSazvano Drugo vanredno zasedanje Narodne skupštine Republike Srbije u 2010. godini\nPredsednica Narodne skupštine prof. dr Slavica Đukić-Dejanović sazvala je, na zahtev Vlade Republike Srbije, Drugo vanredno zasedanje Narodne skupštine Republike Srbije u 2010. godini, za ponedeljak, 7. jun 2010. godine, sa početkom u 11 časova.\nUtorak, 11. maj 2010.\nNova generacija stažista započela Program studentske prakse u Narodnoj skupštini\nSvečanim prijemom u Domu Narodne skupštine, nova generacija stažista započela je danas Program studentske prakse u Narodnoj skupštini.\nUtorak, 4. maj 2010.\nStalna delegacija NSRS na redovnom aprilskom zasedanju PSSE u Strazburu\nStalna delegacija NSRS učestvovala je u radu drugog redovnog zasedanja Parlamentarne skupštine Saveta Evrope koje je održano od 25. do 30. aprila u Strazburu.\nPetak, 30. april 2010.\nPredstavljen finansijski izveštaj Narodne skupštine za 2009. godinu\nU Domu Narodne skupštine održana je danas rednovna konferencija za novinare generalnog sekretara Narodne skupštine, na kojoj je javnosti predstvljen finansijski izveštaj Narodne skupštine Republike Srbije za 2009. godinu.\nSazvana Četvrta sednica Prvog redovnog zasedanja Narodne skupštine Republike Srbije u 2010. godine\nPredsednica Narodne skupštine prof. dr Slavica Đukić-Dejanović sazvala je Četvrtu sednicu Prvog redovnog zasedanja Narodne skupštine Republike Srbije u 2010. godini, za sredu, 5. maj 2010. godine, sa početkom u 14 časova.\nObaveštenje o odlaganju nastavka Druge sednice Prvog redovnog zasedanja Narodne skupštine u 2010. godini\nPredsednica Narodne skupštine prof. dr Slavica Đukić-Dejanović obavestila je danas narodne poslanike da je odložila nastavak Druge sednice Prvog redovnog zasedanja Narodne skupštine Republike Srbije u 2010. godini.\nPonedeljak, 29. mart 2010.\nSazvana Treća sednica Prvog redovnog zasedanja Narodne skupštine Republike Srbije\nSazvana Druga sednica Prvog redovnog zasedanja Narodne skupštine Republike Srbije u 2010. godine\nPredsednica Narodne skupštine prof. dr Slavica Đukić-Dejanović sazvala je Drugu sednicu Prvog redovnog zasedanja Narodne skupštine Republike Srbije u 2010. godini, za utorak, 30. mart 2010. godine, sa početkom u 10 časova.\nPredsednica Narodne skupštine Republike Srbije prof. dr Slavica Đukić-Dejanović odredila je četvrtak, 25. mart 2010. godine, sa početkom u 11 časova, kao Dan za odgovaranje na poslanička pitanja u vezi sa aktuelnom temom: “FINANSIJSKI EFEKTI, IZVRŠENjE I KONTROLA BUDžETA REPUBLIKE SRBIJE ZA 2008. GODINU”, koju je predložila Poslanička grupa Za evropsku Srbiju.


Pokrenuta inicijativa da se u Srbiji zabrani rad nedeljnom\nA. J. 5. novembra 2019. 16:35\nFoto: Bryan Mills - CC BY 2.0\nMnogi kupovinu ostavljaju za poslednji dan u sedmici, ni ne pomišljajući da je neradna nedelja u Srbiji – luksuz. i da mnogi taj dan provode na radnim mestima.\nIz Sloge traže zabranu rada velikih trgovinskih centara i šoping molova u Srbiji nedeljom jer su „položaj radnika i očuvanje porodice lošiji i gori nego ikada, a rad nedeljom postao je pravilo koje se zloupotrebljava“.\nProdavci u Srbiji će najverovatnije imati jednu ili dve neradne…\nPočela otpuštanja zbog neradne nedelje, kupci u kupovinu odlaze u…\n„Država bi zakonom trebalo da propiše radno vreme slično onom u Grčkoj, koje bi se završavalo subotom popodne i počinjalo ponedeljkom ujutru, prvog radnog dana sedmice“, piše u saopštenju Sloge.\nIz Udruženje sindikata Sloga navode da se za ovakav model zalažu jer treba „poštovati radnike i njihovo pravo na odmor vikendom u krugu porodice“.\nRad nedeljom, navodi udruženje Sloga, samo će „nastaviti dalje urušavanje prava zaposlenih i njihovo prezaduživanje promovisanjem kupoholičarskih vrednosti, naročito kod mladih generacija“.\n„Ukoliko država ne bude imala sluh za hitno rešavanje ovog problema, čeka nas totalno uništavanje porodice kao institucije i sve veća ekonomska zavisnost od milosti krupnog kapitala“, navodi se u saopštenju.


Za sada bez prelaska na onlajn nastavu - Ozon Media\nTim za praćenje i koordinisanje primene preventivnih mera u radu škola doneo je danas odluku da se drugi model organizacije obrazovno-vaspitnog rada, odnosno kombinovana nastava od ponedeljka, 25. oktobra primenjuje u srednjim školama na teritoriji Beograda, Vrnjačke Banje, Niša i Šapca. Odluku o eventualnom prelasku svih škola na onlajn nastavu donosi Krizni štab, a dok ne bude doneta takva odluka Tim za škole će, kao i do sada, donositi odluku o modelima nastave u određenim lokalnim samoupravama, saopštilo je Ministarstvo prosvete Srbije.\nU saopštenju se navodi da drugi model nastave podrazumeva da se obrazovno-vaspitni proces organizuje kombinovanjem neposredne nastave i nastave na daljinu, a odeljenja su podeljena u grupe.\nPrema podacima iz nadzora preuzetim iz elektronskog sistema “Servis javnog zdravlja” koje je Ministarstvu prosvete, nauke i tehnološkog razvoja dostavio Institut za javno zdravlje “Milan Jovanović Batut” u nedelji od 14. oktobra do 20. oktobra 2021. godine broj obolele dece školskog uzrasta od 6 do 18 godina bio je 4.372 (0,57 odsto) obolelih.\nU osnovnim i srednjim školama na teritoriji Srbije ukupno 72 odeljenja, koja su zbog najmanje tri slučaja infekcije učenika u odeljenju, promenila su način organizacije rada sa neposrednog rada na onlajn nastavu u poslednjih 10 kalendarskih dana.\nUkupno su 1.003 odeljenja koja su zbog najmanje dva slučaja infekcije učenika u odeljenju promenila\nnačin organizacije rada sa neposrednog na kombinovani model u proteklih 10 kalendarskih dana i 157 grupa u kojima se iz kombinovanog modela nastave prešlo na onlajn zbog pojave tri slučaja infekcije učenika, u proteklih 10 kalendarskih dana.


Predavanje za buduće vozače - Radio televizija Pančevo\n29. maja 2019. 29. maja 2019. 0681\nU zgradi Gradske uprave održano je predavanje na temu bezbednosti učesnika u saobraćaju koje je bilo namenjeno mladima koji uskoro stiču pravo da polažu vozački ispit ili su nedavno dobili vozačku dozvolu. Predavanje je podržano od Grada Pančeva i republičke Agenicje za bezbednost saobraćaja, a predavači su bili i predstavnici Saveza paraplegičara i kvadriplegičara.\nRepublička Agencija za bezbednost saobraćaja pokrenula je Projekte „Još uvek vozim“ i „Na maturu bez automobila“ sa ciljem da se mladima skrene pažnju koliko je važno poštovati pravila u saobraćaju i biti bezbedan u vožnji. Ideja je potekla od učenika jedne srednje škole iz Kragujevca.\nPredavači su i predstavnici Saveza paraplegičara i kvadriplegičara Srbije. Slaviša Savić na ličnom primer objašnjava koliko je važno da se utiče na svest mladih kako bi donosili prave odluke u pravo vreme u saobraćaju.\nMladi tek u auto-školama stiču prava znanja o saobraćaju, ističe Nataša Toroman, instruktor vožnje.\nPrema podacima Agencije za bezbednost saobraćaja značno se smanjio broj mladih ljudi koji su poginuli ili povređeni u saobraćajnim nezgodama. 1997. godine poginulo je 328 mladih osoba, a prošle godine je 109 mladih ljudi izgubilo život u saobraćajnim nezgodama. U Agenciji napominju da će nastaviti sa edukacijama kako bi se još broj nastradalih.\nVučić u utorak obilazi deonicu brze pruge Beograd-Budimpešta\nKuglaši i kuglašice Srbije u polufinalu Svetskog prvenstva


Zašto bi rat u Ukrajini mogao da utiče na srpski sport?\nOd početka napada Rusije na Ukrajinu, bilo je više sportskih događaja na kojima su fudbalski i košarkaški navijači Srbije sa tribina slali poruke podrške Rusiji u invaziji na Ukrajinu.\nNa nekima je relativizovan rat u ovoj evropskoj državi iz koje je zbog ruske invazije za mesec dana više od 4,3 miliona ljudi napustilo svoju zemlju, prema podacima Agencije za izbeglice Ujedinjenih nacija (UNHCR). U trenutku kada se sportisti u svetu trude da pomognu građanima Ukrajine, sportisti u Srbiji uglavnom su suzdržani, a navijači opredeljeni. Za Rusiju.\nNa utakmici srpskog fudbalskog tima Crvena zvezda sa Rendžersima iz Glazgova, 11. marta, na stadionu Ajbroks (Ibrox) navijači škotskog tima dočekali su goste iz Srbije parolom sa tribina: "Zarađujete novac sa zlostavljačima. Sram vas bilo" ("Money making with molesters. Shame on you").\nNaime, UEFA je već 28. februara, četiri dana od početka invazije Rusije na Ukrajinu, objavila da prekida svoje partnerstvo sa ruskom energetskom kompanijom Gasprom u svim takmičenjima.\n"Odluka stupa na snagu odmah i pokriva sve postojeće sporazume, uključujući UEFA Ligu šampiona, UEFA takmičenja reprezentacija i UEFA EURO 2024", saopšteno je tada.\nIstog dana nemački tim Šalke (Schalke) objavio je da je odlučio da raskine sponzorski ugovor sa Gaspromom sa kojim sarađuje još od 2007. godine. Sponzorski ugovor bio je predviđen do 2025. godine.\nIgrači ovog tima i pre odluke o raskidanju saradnje, izašli su na teren u novim dresovima. Izostao je logo Gasprom a takvu odluku klub je doneo već prvog dana rata u Ukrajini.\nU Ligi Evrope, pored ruskog Zenita, sponzorsku saradnju sa Gaspromom ima još srpski tim Crvena Zvezda. Za razliku od nemačkog Šalkea, ovaj fudbalski klub zadržao je svog sponzora a fudbaleri dresove sa natpisom Gasprom nisu menjali.\nGasprom je državna ruska firma, koja se bavi transportom gasa, a pod sankcijama Zapada nalazi se od 2014. godine, odnosno ruske aneksije Krima. Nakon invazije na Ukrajinu, novi paketi sankcija obuhvatali su i tu kompaniju.\nUoči pomenute utakmice, UEFA je poručila da od Crvene zvezde neće zahtevati da ostavi svog glavnog sponzora, niti da menja dresove.\nU međuvremenu, Zvezda nije uspela da se plasira u četvrtinu finala Lige Evrope pa tako na takmičenjima evrolige u ovoj sezoni inače neće nastupati bez obzira na to da li je na dresovima ostao ruski sponzor ili ne.\nŠta kaže Crvena Zvezda?\nZvezdan Terzić, direktor fudbalskog kluba Crvena zvezda smatra da je sve što se događa "antiruska histerija širom Evrope"\nPrvi čovek Crvene Zvezde Zvezdan Terzić, uoči utakmice u Glazgovu, rekao je da od UEFA nije stigao zahtev da se skine logo Gasproma.\nTo bi, smatra on, bio "sulud" zahtev.\n"Kompanija Gasprom je uz Crvenu zvezdu od 2010. godine. Ljudi koji vole Zvezdu nikada neće zaboraviti šta je ta kompanija uradila za klub", rekao direktor Crvene zvezde, 1. marta, u intervjuu za televiziju K1. Napomenuo je i da "između Zvezde i Gasproma nije samo puki sponzorski ugovor, već i prijateljstvo na koje su ponosni".\nZvezda od Gasproma godišnje dobija četiri miliona evra, a Terzić kaže da je sve što se događa "jedna antiruska histerija širom Evrope".\nŠta rade navijači?\nVeć na revanš utakmici sa Rendžersima navijači Crvene zvezde na utakmici u Beogradu, odgovorili su navijačima iz Glazgova, takođe kroz transparente. Uz upaljena svetla na telefonima, pevajući pesmu "Give peace a chance" (Dajte šansu miru), u nekoliko redova tribina raširili su poruke. Na rat u Ukrajini u kojem svakodnevno živote gube civili, nisu se ni osvrnuli. Umesto toga, ispisali su datume i države aludirajući da je reč o datumima ratova u kojima su intervenisale Sjedinjene Američke Države i NATO.\nZanemarili su kontekst ali i istorijske činjenice. Primera radi, prvi od ratova naveden je Korejski, 1950. koji je počeo napadom Severne Koreje, podržane od Kine i tadašnjeg Sovjetskog Saveza, na Južnu Koreju. Nakon podele Korejskog poluostrva 1945. godine, Sovjetski Savez je bio ključan u podršci invazije komunističkog lidera Kim Il Sunga, dok je Kina poslala snage u Koreju, prvo da protera komandu Ujedinjenih nacija sa severa, a zatim i da ujedini poluostrvo pod komunističkom kontrolom.\nZavršnica utakmice sa Glasgov Rendžersima u Beogradu na kojoj su navijači raširili transparente deljena je na društvenim mrežama\nSlično izbegavanje činjenica vidi se i na primeru Kosova. Rat na Kosovu 1999, tokom kojeg je zbog zločina srpskih snaga nad albanskim stanovništvom ubijeno više od 8.000 albanskih civila a oko 800.000 proterano, navijači su predstavili kao rat "Jugoslavija 1999". Intervencija NATO na tadašnju Saveznu Republiku Jugoslaviju pokrenuta je upravo zbog pomenutih zločina i egzodusa albanskog stanovništva.\nKina pozdravila performans navijača\nNa svom tviter nalogu završetak pomenute utakmice podelio je portparol kineskog Ministarstva spoljnih poslova lijian Zhao uz konstatacuju da su "SAD te koje miru ne daju šansu". Slične objave imala je i kineska državna agencija Xinhua.\nJoš pimera navijačke podrške Rusiji\nKompanija u većinskom ruskom vlasništvu NIS Gaspromnjeft sponzor je i košarkaškog kluba Partizan. Navijači tog srpskog tima su na derbiju ABA lige protiv Crvene zvezde, 7. marta, skandirali "Srbija-Rusija" u znak podrške ruskoj agresiji na Ukrajinu.\nTakođe, 19. marta, policija je u Novom Sadu intervenisala kada je grupa navijača na proruskom skupu pokušala da priđe zgradi u kojoj je sedište Lige socijaldemokrata Vojvodine (LSV) na koju je stranka istakla zastavu Ukrajine.\nPrema informacijama koje je objavio portal 021.rs, policija u opremi za razbijanje demonstracija postavila je kordon i odgurala grupu od nekoliko desetina mladića koji su uzvikivali pogrdne parole na račun te stranke koja otvoreno osuđuje Rusiju i pruža podršku Ukrajini.\nNeprijavljeni skup počeo je posle utakmice Vojvodina - Čukarički, kada je grupa navijača vojvođanskog kluba nosila zastave Srbije i Rusije, crno-žuto-belu zastavu carske Rusije i transparent "Braća zauvek".\nUzvikivali su parole podrške predsedniku Rusije Vladimiru Putinu, Rusiji, klicali Krimu i Kosovu i uzvikivali šovinističke i nacionalističke parole.\nInače, direktor Fudbalskog kluba Vojvodina je socijalista i direktor Srbijagasa Dušan Bajatović. Na čelu Srbijagasa je od 2008, a godinama je u menadžmentima srpsko-ruskih energetskih preduzeća kao što su Jugorosgas, SouthStream i Sogaz.\nBajatović je i među prvim političarima u Srbiji koji je objavio da je sa svojim saradnicima i ruskom ambasadom u Srbiji organizovao prikupljanje novca iz ličnih sredstava za decu u Donbasu nakon početka ruske invazije. Poslao je tom prilikom niz političkih poruka.\n"Mi razumemo da je specijalna operacija Rusije u Ukrajini ne samo borba za bezbednost Rusije, koja s pravom zahteva garancije bezbednosti, nego kako je rekao predsednik Putin, i borba za denacifikaciju", rekao je Bajatović za rusku agenciju Tass 1. marta.\nNa još jednoj utakmici Crvene zvezde protiv beogradskog fudbalskog kluba Voždovac, 3. marta, čule su se poruke podrške Rusiji. Navijači su skandirali "Srbii Rusi, braća zauvek", kao i pogrdne poruke upućene NATO.\nU nizu primera, 27. februara, zabeležen je i jedan, takođe sa navijačima fudbalskog kluba Crvena Zvezda, na početku derbija Partizana i Crvene zvezde. Oni su na severnoj tribini pomoću kartona napravili sliku grobova preko pozadine koja je bila u bojama ukrajinske zastave (plavo-žuta).\nU reakcijama na društvenim mrežama deo gledalaca takav performans protumačio je kao podršku Rusiji u napadu na Ukrajinu.\nU reakcijama na društvenim mrežama deo gledalaca utakmice, koreografiju zvezdinih navijača protumačio je kao podršku Rusiji u napadu na Ukrajinu.\nNavijači, poznati i kao „Delije“, poručili da se radi o sceni iz filma "Maratonci trče počasni krug", kojom su uputili poruku suparničkom timu, Partizanu, koji tradicionalno nosi nadimak "grobari" te da ovaj nastup nema veze sa Ukrajinom. Inače, boje fudbalera Partizana su crna i bela.\n"Naši navijači su stvarno kreativni i često šalju svoje poruke kroz rebuse koje ni ja, kao prvi čovek kluba, ne mogu da rešim", ovim rečima objasnio je, u intervjuu za televiziju K1, koreografiju zvezdinih navijača Zvezdan Terzić.\n"Gde su tu zlonamerni uvukli Ukrajinu meni stvarno nije jasno", dodao je. Na pitanje da li možda zbog boja, rekao je da ga to ne podseća na Ukrajinu i objasnio rečima:\n"Pa kad se prikazuju mrak sahrana, noćna, to tako, mesečina, i te boje."\nPredsednik Srbije: Dešavanja na derbiju su dezinformacije\nNa ovaj događaj i kritike u kontekstu njenog značenja komentarisao je i predsednik Srbije, Aleksandar Vučić.\n"Tu histeriju protiv naše zemlje možete da vidite i sa utakmice sa Marakane, i sa lažnim vestima", rekao je predsednik Srbije odgovarajući na pitanje novinara, prilikom svečanog obeležavanja početka izgradnje nove fabrike u Kragujevcu.\nVučić je dodao da dezinformacije o dešavanjima na derbiju dodatno pogoršavaju težak diplomatski položaj u kojem se nalazi Srbija, a koja je odlučila da ne uvodi sankcije Rusiji.\n"Baš ih briga što će Srbija da pati zbog njihove laži. A situacija je užasno teška", ocenio je Vučić\nNavijači kao kanal za desničarski i nacionalistički narativ\nVeličanje ratnih zločinaca, širenje mržnje po nacionalnim i drugim osnovama, sve su to teme koje prate poteze navijača na i van stadiona u Srbiji.\nNavijači Partizana jedni su od onih koji su odlazili do murala osuđenom ratnom zločincu Ratku Mladiću u centru Beograda kako bi ga sačuvali od pokušaja građana da ga uklone i prekreče.\nNavijači istog tima na utakmici Super Lige protiv Novog Pazara, u avgustu 2021, skandirali su tokom utakmice Ratku Mladiću i uzvikivali "Nož, žica, Srebrenica", zbog čega je reagovao i američki Stejt department.\nRatko Mladić osuđen je pred Haškim tribunalom za genocid u Srebrenici, progon, zločine protiv čovečnosti, istrebljivanje i druge ratne zločine u Bosni i Hercegovini od 1992. do 1995. godine.\nKoje su sportske organizacije kaznile Rusiju?\nKako je napad Rusije na Ukrajinu ušao u drugi mesec, tako se širio spisak sportskih organizacija u svetu koje su uvele sankcije toj državi i njenim sportistima. Kada je reč o fudbalu, FIFA i UEFA objavile su u zajedničkom saopštenju, 28. februara, da su suspendovale sve ruske međunarodne i klupske timove iz svojih takmičenja. Razne vrste sankcija primenjuju se i u drugim sportovima među kojima su i atletika, trke Formule jedan, tenis, gimnastika, hokej.\nOrganizatori najznačajnijeg skijaškog takmičenja, FIS Svetski kup odlučio je da svi događaji koji su bili planirani da se održe u Rusiji ove sezone, budu otkazani a zabrana važi i za sve ruske skijaše na FIS takmičenjima.\nPomoć Srbije sportistima Rusije\nAleksandar Vučić je dan nakon početka rata u Ukrajini poručio da ne bi imao ništa protiv da Srbija pomogne ruskim sportistima koji su se suočili sa sankcijama i zabranama usled agresije njihove države na Ukrajinu. U tom kontekstu rekao je da je Srbija spremna da omogući ruskim sportskim klubovima da budu domaćini u Srbiji kako bi mogli da igraju.\nNije poznato da li je to i ispunjeno.\nInače, državni vrh Srbije od početka rata u Ukrajini, pokušava da zadrži neutralan stav u odnosu na invaziju Rusije. Sankcije toj državi nije uvodila, za razliku od većine zemalja Evrope. U Ujedinjenim nacijama glasala je za rezoluciju kojom se osuđuje agresija na Ukrajinu.


Press Online :: Politika :: NIKOLIĆ: SRS UBEDLJIVO POBEĐUJE NA IZBORIMA\nNIKOLIĆ: SRS UBEDLJIVO POBEĐUJE NA IZBORIMA\nZamenik predsednika Srpske radikalne stranke (SRS) Tomislav Nikolić izjavio je danas da će radikali sigurno ubedljivo pobediti na parlamentarnim izborima i formirati buduću vladu.\nNikolić je na konferenciji za novinare u Beogradu rekao da je na državnim medijima u toku "besomučna kampanja" vladajućih stranaka i Demokratske stranke, a da se u kampanji mnogo toga radi prljavo, naročito protiv SRS-a.\nPovodom nedavnog potpisivanja CEFT-a sporazuma o zoni slobode trgovine u regionu, Nikolić je optužio premijera Srbije Vojislava Koštunicu da je prvi srpski državnik koji je priznao istovetan status Kosovu i Metohiji kao i Srbiji.\n"Na jednom međunarodnom sporazumu posebni ugovarači su Kosovo i Srbija. Ono što (predsednik Srbije Boris) Tadić govori protivustavno da će Kosovo i Metohija biti nezavisno, to je sada delima potvrdio i Koštunica", rekao je Nikolić.\nOn je optužio stranke vladajuće koalicije i DS da u kampanji koriste svedočenje Dejana Milenkovića, ulazak u Partnerstvo za mir, sporazum o gasovodu sa Rusijom, izbegle i raseljene, a u predizbornim spotovima strane državnike.\n"Ne zna se ko više troši u kampanji izvalače milione evra na kampanju, grcaćemo zbog toga", rekao je Nikolić i dodao da će izbori biti održani u "nevreme" i da Koštunici odgovara da što manje birača glasa.\nNikolić je rekao da SRS nudu najbolji program - "borbu protiv korupcije i kriminala, privredni oporavak, demokratiju, državotvorno ponašanje, saradnju sa celim svetom ali ne ponižavanje građana Srbije i države, saradnju sa manjinama i Veliku Srbiju".\n"Čim vam budemo predstavili ministre, zamenike, pomoćnike i kada vidite naše kadrove znate da u Srbiji više neće biti korupcije i kriminala nekažnjenog, jedino ako sakriju", rekao je Nikolić.


Izvor: Radio Televizija Vojvodine, 15.Mar.2019, 01:25\nKćerka predsednika SAD Tifani Tramp imala je zakazan pregled kod doktora integrativne medicine, Momira Dunjića, sa kojim je razgovarala o svom zdravstvenom stanju i dobila savete kako da ga popravi, piše Blic.\nOtkada je Tifani privatnim letom u petak uveče sletela na aerodrom Nikola Tesla u Beogradu, svi su se pitali koji je razlog njene posete Srbiji.\nKako prenosi Blic, Trampova kćerka je u Beograd došla, između ostalog, kako bi se videla sa doktorima koji se >> Pročitaj celu vest na sajtu Radio Televizija Vojvodine << bave integrativnom medicinom.\nTifani je urađen detaljan pregled i dati su joj saveti kako da poboljša način života kroz ishranu i fizičku aktivnost.\nKako se podaci o pacijentima strogo čuvaju, a ovde je još u pitanju kćerka predsednika SAD, niko ne zna da li Tifani ima određeni zdravstveni problem ili je išla preventivno, kaže izvor blizak ljudima koji su upućeni u kretanje mlade Trampove.\n"Ne znam ko vam je to rekao. Ne bih želeo da pričam o tome", kratko je poručio Momir Dunjić koji nije demantovao da je Tifani Tramp bila njegov pacijent.\nNezavisne Novine: Trampova kćerka došla u Srbiju zbog liječenja?\nVesti-online.com: Trampova ćerka došla u Srbiju zbog lečenja?\nScandal.rs: Tifani Tramp je u Srbiji bila zbog LEČENJA\nKćerka predsednika SAD Tifani Tramp imala je zakazan pregled kod doktora integrativne medicine, Momira Dunjića, sa kojim je razgovarala o svom zdravstvenom stanju i dobila savete kako da ga popravi...Otkada je Tifani privatnim letom u petak uveče sletela na aerodrom Nikola Tesla u Beogradu, svi su...\nTrampova ćerka u Srbiju došla zbog lečenja?\nĆerka predsednika SAD Tifani Tramp imala je zakazan pregled kod doktora integrativne medicine Momira Dunjića, sa kojim je razgovarala o svom zdravstvenom stanju i dobila savete kako da ga poboljša, piše Blic...Otkada je Tifani privatnim letom u petak uveče stigla na aerodrom "Nikola Tesla" u Beogradu,...\nPRAVI RAZLOG DOLASKA ipak nije zabava: Tifani Tramp je u Srbiji bila zbog OVOGA\nNaslednica predsednika Amerike imala je zakazan pregled kod doktora integrativne medicine Momira Dunjića, s kojim je razgovarala o svom zdravstvenom stanju i dobila savete kako da ga popravi. Otkada je privatnim letom u petak uveče Tifani Tramp sletela na aerodrom „Nikola Tesla“ u Beogradu, svi...


Srbiju volimo - Vekovna narodna umetnost - izvorna muzika\nNa nekadašnjem selu skoro da nije bilo čoveka koji ne peva, što se vidi i po tome što se pevalo uvek, bez obzira na namenu odnosno značaj prilike u kojoj se to čini (svečana prilika ili pripada svakodnevnom životu). Narodnu pesmu stvara anonimni pojedinac, ali najčešće ne kao neku u potpunosti novu tvorevinu, već u skladu sa postojećom tradicijom. Prenoseći se usmenim putem, vremenom ona postaje kolektivna tvorevina, pa tako i njena svojina.\nSa prenošenjem od jednog do drugog pevača, pesma se delimično menja i na taj način dolazi do stvaranja sličnih pesama — varijanata. U svetu pesama postoji i selekcija, tako da neke pesme zauvek nestaju iz narodne prakse. Postoje razni razlozi za ovu pojavu, kako oni iz domena muzike, kad jedne pesme potiskuju druge, tako i oni vanmuzički, kao što je to npr. nestanak obreda ili posla uz koji se pevaju neke pesme.\nS obzirom da se u narodnoj praksi pesme ne kazuju, već isključivo pevaju, što je konstatovao još Vuk Karadžić, svaka narodna pesma predstavlja svojevrsnu zajednicu melodije i teksta. Svojim zajedničkim izvođenjem, melodija i tekst su u pevanju vezani tako čvrsto, da ih čak i najsposobniji narodni pevači teško mogu da razdvoje i interpretiraju odvojeno. Inače, tekst se u pesmi javlja kao veoma značajan element, posmatrano kako sa aspekta svoga sadržaja, tako i sa aspekta konstruktivne uloge koju ima u pesmi.\nKao važan problem, kada je u pitanju istraživanje instrumentalne tradicije, ističe se uloga instrumenta u čovekovom životu, jer se odnos čoveka prema instrumentu menjao i razvijao srazmerno sopstvenom razvitku. U ovome se vidi sličnost sa narodnim pevanjem koje se razvijalo od nečega i nije bilo pevanje u pravom smislu reči (jer je pripadalo obredu), do pevanja kakvim ga najčešće shvatamo. Muzički instrument je prvobitno bio nešto što bi se moglo nazvati zvučnim oruđem, jer se na njemu nije sviralo, već su se proizvodili razni zvuci i šumovi, sa ciljem da se pospeši komunikacija čoveka sa višim silama kojima je određeni obred bio posvećen. Sledeća faza razvoja instrumentalne muzike se odnosila na instrument kao signalno sredstvo. Poslednja i moglo bi se reći najnaprednija faza razvoja instrumenata je kad on postaje muzička sprava u pravom smislu reči, a melodija ideal kojem se teži. U našoj narodnoj muzici instrumenti se uglavnom nalaze u ovoj poslednjoj fazi, tako da je njihova svirka strogo namenska, vezana za neku konkretnu priliku (svadbu, slavu, žetvu, rabadžijanje), ili još češće za narodnu igru.\nJedna od najpoznatijih izvornih pesama je - 'Zapevala sojka ptica', koja spada u porodične pesme. Takve pesme pevane su isključivo u porodičnom krugu, i na selu i u gradu. Najčešći motiv im je sudbina žene dovedene u novi dom posle udaje. Česta tema su i bratska i sestrinska ljubav... Pesma 'Zapevala sojka ptica', poreklom iz Prizrena, govori o buđenju Kate da spremi darove, kojih ona nema, ali ju je majka ipak, i bez pitanja, udala.\nIzvor: "FENOMEN ETNO MUZIKE U SRBIJI. NA KOJI NAČIN ETNO MUZIKA KOMUNICIRA SA MLADIMA U SRBIJI"\nAutor: Marija Mara Jovičić


REC CO Serbia - Lokalna uprava\nPočetna Tematske oblasti Lokalna uprava\nOvo tematsko područje nudi pomoć u unapredjenju planiranja u oblasti životne sredine i integriše ga u sve ostale sektore, poboljšava upravljanje životnom sredinom i obezbedjuje male, tzv. pilot, investicije u prioritete iz oblasti životne sredine. Sa osnaženjem lokalnih institucija, identifikacijom narušavanja životne sredine, smanjenju negativnih efekata u pomeranjima u političkim strukturama i ubrzavanju institucionalnih reformi, aktivnosti ovog tematskog područja imaju svrhu izgradnje kapaciteta lokalnih institucija u Jugoistočnoj Evropi, u oblasti održivog planiranja i upravljanja. Ovo je u skladu sa potrebama decentralizacije i regionalizacije, propisane u aproksimacionom procesu EU za države Jugoistične Evrope.\nCiljevi ovog tematskog područja su:\nKontinuirana pomoć lokalnim zajednicama u izradi nacrta lokalnih ekoloških akcionih planova, sa fokusom na zajednice u Albaniji, Bosni i Hercegovini, Kosovu (kako je definisano pod 1244 UNSCR), BJR Makedoniji, Crnoj Gori i Srbiji;\nPodrška implementaciji lokalnih investicionih projekata malih srazmera u oblasti životne sredine, koji su identifikovani u lokalnim planskim dokumetina;\nDalje istraživanje mogućnosti razvoja specifičnih tematskih lokalnih metodologija planiranja i sredstava, a kako bi se odgovorilo na rastuće potrebe lokalnih zajednica u vezi sa izazovima održivog razvoja (uključujući odgovor na klimatske promene i održivu uputrebu prirodnih resursa);\nPružanje treninga u vezi sa lokalnim održivim razvojem, za predstavnike nacionalih i lokalnih administracija iz Jugoistočne Evrope i novih članica EU;\nPodrška zajednicama i školama sa ciljem unapredjenja praksi održivog razvoja i upravljanja životnom sredinom u odabranim zajednicama u Jugostičnoj Evropi.\nTematsko područje sprovodi aktivnosti u sledećim oblastima:\nLokalni ekološki akcioni planovi\nRazvoj lokalnih ekoloških akcionih planova i olakšavanja malih pilot investicionih projekata u oblasti životne sredine u lokalnim zajednicama, predstavlja suštinu rada ovoga tematskog područja. LEAP (lokalni ekološki akcioni plan) je REC-ov brend, koji je ponudjen lokalnim zajednicama kao sredstvo održivog planiranja. Napravljen je kroz otvoren proces, koji je uključio zainteresovane činioce u datoj zajednici, a sa podrškom lokalnih vlasti. Nekoliko specifičnih LEAP metodologija je razvijeno u prošlih 12 godina, usmerenih na planianje aktivnosti, transparentnost i sa fokusom na identifikaciji alternativnih razvojnih scenarija za lokalne zajednice. Iskustvo ovog tematskog područja u izradi nacrta i implementaciji LEAP-a, obezbedjuje bazu znanja za razvoj drugih lokalnih sredstava za održivost: lokalni akcioni planovi biodiverziteta (LBAP); lokalni akcioni planovi održivosti (LSAP) i lokalni koncepti održivih škola.\nIzgradnja kapaciteta za lokalne zainteresovane činioce\nAktivnosti u ovom polju imaju svrhu da promovišu integraciju principa održivog razvoja u lokalne/nacionale planove i politike, da ojačaju ulogu lokalnih zajednica u razvoju nacionalnih politika u oblasti životne sredine i u drugim oblastima, da unapredjuju prakse za održivi razvoj, da doprinose implementaciji internacionalnih i EU politika i legislative u oblasti održivog razvoja i da podrže kooperaciju izmedju lokalnih zajednica i biznis sektora, a kako bi se promovisao koncept održivih investicija.


Generalni konzul Turske: Odnosi Turske i Srbije na istorijskom vrhuncu - IndeksOnline.rs\nNaslovna Vesti Generalni konzul Turske: Odnosi Turske i Srbije na istorijskom vrhuncu\nGeneralni konzul Turske: Odnosi Turske i Srbije na istorijskom vrhuncu\nNOVI PAZAR – Generalni konzul Turske Bašar Bašol izjavio je da su bilateralni odnosi između Turske i Srbije, u ovom trenutku, dostigli istorijski vrhunac.\n“Obim trgovine između dve zemlje dostigao je nivo od 1,5 milijardi dolara. Naši predsednici postavili su bilateralni cilj obima trgovine od tri milijarde dolara u srednjeročnom i pet milijardi u dugoročnom smislu. U Srbiji postoji više od hiljadu turskih kompanija, a naše direktne investicije iznose oko 250 miliona dolara”, rekao je generalni konzul Turske u Novom Pazaru.\nOn je tom prilikom obišao radove na rekonstrukciji puta Tutin-Novi Pazar, dugačkog 23 kilometra, a čija je vrednost 24 miliona evra.\nOn je kazao da će radovi biti završeni u prvoj polovini 2022. godine i dodaje da je ovo samo jedan od mnogih infrastrukturnih projekata u ovom delu Srbije, koji se izvodi u saradnji sa turskim firmama.\n“Predviđamo da će projekat, od kog je do danas završeno preko 60 posto, biti otvoren i stavljen u funkciju do prve polovine 2022. godine. Zadovoljni smo što će problem saobraćaja između ova dva grada konačno biti rešen”, rekao je konzul.\n“Potpisani su ugovori za deo projekta koji se nalazi na teritoriji Srbije i uskoro će tamo početi radovi. Autoput između Beograda i Sarajeva značajno će doprineti ekonomskom razvoju i prosperitetu regiona. Turske kompanije zainteresovane su za radove na putevima koji će spojiti sve gradove Sandžaka”, kazao je Bašol.\nPrethodni tekstSrbija izlazi sa EU ”zelene liste” za putovanja\nSledeći tekstRasim Ljajić: Dalja saradnja prevashodno zavisi od SNS


Anksioznost - poplava duše - WANNABE MAGAZINE\nAnksioznost – poplava duše\nSvi smo manje ili više anksiozni u nekim oblastima i periodima života – strahujemo kako ćemo izaći na kraj sa kreditom ako ostanemo bez posla, da li će dete uspeti da upiše željenu školu, strahujemo zbog zdravlja i bezbednosti ljudi koje volimo, plašimo se da se ne razbolimo i ne postanemo nemoćni da upravljamo svojim životom – a svi ti strahovi umnogome podrivaju našu moć da održimo kurs i da sačuvamo stabilnost i zdravlje.\nNavikavamo se da živimo u brizi, poplavljene duše koja je trajno preosetljiva na mogućnost negativnih ishoda. I ne primećujemo dokle smo doterali, osim ako primetimo da se ne osećamo lagodno kad brige izostanu i kad smo opušteni – trenuci i periodi sreće i blagostanja u nama izazivaju sujevernu bojazan u stilu „mora da će se nešto gadno desiti, čim mi je sad ovako dobro“.\nKao da time što nam stalno nije sasvim dobro, plaćamo neki mir, ispunjavamo nepisani ugovor sa sudbinom – ako smo stalno u nekoj meri pod pritiskom, zabrinuti i u strahu, onda nas taj pritisak, briga i strah neće poplaviti i udaviti, dozvoliće nam da funkcionišemo i da nekako živimo.\nNe vidimo da smo već u polavi do guše, ali osećamo i to se ispoljava tako što počinjemo da brinemo zbog toga što toliko brinemo, čime ne pokušavamo da nađemo rešenje i olakšanje za svoje stanje, već samo produbljujemo anksioznost.\nOsećamo dugotrajan pritisak i to opisujemo kao da smo „na ivici“ da osećamo „da pucamo po šavovima“ i strahujemo da ne izgubimo zdrav razum i da ne doživimo nervni slom. Stručnjaci kažu da zapravo ne postoji tako nešto kao što je nervni slom, da je to što tako opisujemo samo poplava duševne patnje, davljenje u anksioznosti, popuštanje brane racionalizacije i potiskivanja osećanja.


Uskoro povećanje minimalne cene rada - eVršac\nOčekujem značajno povećanje minimalne cene rada, kaže ministar za zapošljavanje, boračka i socijalna pitanja Zoran Đorđević i najavljuje da će u narednih deset dana održati sastanke sa poslodavcima i predstavnicima sindikata, kako bi čuo njihove stavove, posle čega će početi formalni pregovori o novoj minimalnoj ceni rada.\nĐorđević je rekao da ga je ministar finansija Siniša Mali, na nedavnom sastanku uoči početka pregovora sa predstavnicima sindikata i poslodavaca o povećanju minimalne cene rada, upoznao sa svim parametrima koji utiču na visinu minimalne cene rada, a koji su prevashodno vezani za ekonomsku situaciju u zemlji.\nMinimalna cena rada utvrđuje se po radnom času bez poreza i doprinosa za kalendarsku godinu najkasnije do 15. septembra tekuće godine, a primenjuje se od 1. januara naredne godine. Minimalac, koji sada iznosi nešto više od 27. 000 dinara, trenutno prima 350. 000 radnika. Kako kaže, predsednik Srbije Aleksandar Vučić dao im je jasnu smernicu kada je u pitanju povećanje minimalne cene rada.\nTrudićemo se da utvrđena minimalna cena rada bude kompromisno rešenje dobijeno na osnovu pregovora sve tri strane, države, poslodavaca i radnika. Očekujemo veću minimalnu cenu rada, veće penzije, plate. Stvorili smo uslove da ove godine idemo na povećanje, budući da beležimo suficit, istakao je Đorđević.\nMinistar je istakao da je u poslednje dve godine statistika odlična, pa je minimalna cena rada kumulativno povećana 18,6 odsto. Podsećajući na smanjenje penzija iz 2014. godine, Đorđević je rekao da se to nije pokazalo kao loša politika, budući da je dovelo do današnje situacije u kojoj su rezultati vidljivi.\nStanje 2014. godine bilo je alarmantno. Bila su dva scenarija. Ili bankrot, ili da se izvučemo iz svega toga. Malo ljudi bi imalo hrabrosti da uradi ono što je uradio Vučić, kao predsednik vlade, kada je rešio da smanji penzije, kazao je Đorđevi i dodao da je ta odluka tada nekima bila politički neshvatljiva, ali da je predsednikova posvećenost svemu tome bila ispravna i dala je prave rezultate.\nStrategija za povratak stručnjaka u zemlju\nĐorđević je izjavio da će Koordinaciono telo za praćenje ekonomskih migracija u januaru naredne godine Vladi Srbije predložiti strategiju za povratak u zemlju visokokvalitetne radne snage i studenata koji završavaju studije u inostranstvu.\nPravo vreme je danas. Ova Vlada želi da okupi stručne ljude kako bi razmatrali ovo pitanje, i rešili ga. Neće biti lako zato što ekonomske migracije ne pogađaju najsiromašnije zemlje, rekao je Đorđević.\nMinistar je naglasio da je takav plan nužno napraviti što pre, kako Srbija ne bi došla u situaciju, poput recimo Hrvatske, da po ulasku u EU dođe do velikog talasa migracije, kada nikakve naknadne mere ne bi mogle da pomognu.\nĐorđević je naveo da je za sada razmatrano iskustvo Izraela i Finske. Kako je objasnio, prema iskustvu Finske, program pomoći države se odnosio na one studente koji imaju viziju i izdvajaju se od drugih po svojim veštinama i koje je država po završetku studija zapošljavala u domaćim kompanijama srednje veličine i davala im godinu do dve dana najveću platu koju bi mogli da zarađuju u inostranstvu.


PANČEVO: Remont završen, Petrohemija ulazi u proces pokretanja proizvodnje | 013 info\n013info\tSre, 21/04/2021 - 15:27\nHIP-Petrohemija nakon uspešne realizacije remontnih aktivnosti ulazi u proces pokretanja proizvodnje. Posle Energetike i Fabrike otpadnih voda, u kojima je već realizovan start, startovaće proizvodni procesi u ostalim petrohemijskim fabrikama. U četvrtak i petak, 22. i 23. aprila očekuje se pokretanje proizvodnje u fabrikama Etilen, Polietilen visoke gustine (PEVG) i Polietilen niske gustine (PENG), saopšteno je iz Petrohemije.\nSve aktivnosti u vezi sa pokretanjem procesa proizvodnje u HIP-Petrohemiji biće realizovane uz poštovanje propisanih bezbednosnih mera i u skladu sa važećim procedurama kompanije, u cilju zaštite radne i životne sredine. Prilikom pokretanja proizvodnje u HIPPetrohemiji može se očekivati povećana pojava buke i pojačan plamen na baklji, koji predstavljaju osnovni bezbednosni sistem fabrike prilikom starta procesa rada i u toku samog procesa. O startu fabrika obaveštene su sve nadležne institucije.


SDPS: Milanovićev napad na Pupovca šteti stabilizaciji regiona - IndeksOnline.rs\nNaslovna srbija Beograd SDPS: Milanovićev napad na Pupovca šteti stabilizaciji regiona\nBEOGRAD – Socijaldemokratska partija Srbije (SDPS) Rasima Ljajića najoštrije je danas osudila verbalni napad predsednika Hrvatske Zorana Milanovića poslanika Samostalne srpske demokratske stranke (SDS S) Milorada Pupovca.\nSDPS u saopštenju ocenjuje da je Milanovićev napad na Pupovca “pun paušalnih optužbi, ličnih diskvalifikacija, a nadasve uličarskog vokabulara” i da njegov rečnik nanosi veliku štetu stabilizaciji prilika u ovom osetljivom regionu.\nU saopštenju se naglašava da se hrvatski predsednik i kandidat stranaka levog političkog spektra, uprkos očekivanjima da će doprineti smirivanju političkih, etničkih i svakih drugih tenzija u Hrvatskoj i regionu, ponaša kao ”pijanac u kafani”, svađajući se sa svakim na koga naiđe, vređajući slabe i nezaštićene, “a posebno uživa da difamira i omalovažava susede”.\nSDPS smatra da je njegov napad na Milorada Pupovca ustvari atak na svaku normalnog i ističe da je Pupovac je u Hrvatskoj najbolji primer kako bi trebalo da se ponaša jedan manjinski političar, dokazujući da je moguće biti lojalan i državi u kojoj živi i naciji kojoj pripada.\n“Milanović, u svojim prizemnim optužbama, ne samo da to osporava Pupovcu, već dovodi u pitanje i njegov politički legitimitet, koji se na svu sreću potvrđuje na izborima, a ne na osnovu Milanovićev želja ili projekcija”, poručuje SDPS.\nU saopštenju se kaže da puna normalizacija odnosa Srbije i Hrvatske i rešavanje svih otvorenih pitanja iz prošlosti, predstavljaju važan preduslov za unapređenje položaja manjina u obe države, a da i Milorad Pupovac u Hrvatskoj i Tomislav Žigmanov u Srbiji tom procesu mogu i treba da daju značajan doprinos.\nMilanović je proteklih dana ušao u raspravu sa premijerom Andrejem Plenkovićem i svim ostalim političarima koji su se usprotivili njegovom predlogu da predsednik Vrhovnog suda bude Zlata Ðurđević.\nOn je u petak Plenkovića, predsednika sabora Gordana Jandrokovića i Pupovca, označio, citirajući naziv italijanskog filma, da su “Ružni, prljavi, zli”.\nMilanović je politiku Pupovca u tim porukama nazvao “čaršijom lopovluka” i uz niz drugih uvredljivih poruka napisao da će srpski narod u Hrvatskoj doživeti “procvat”, kada se, kako je naveo, otarasi Pupovca i njegovih saradnika koje je nazvao “lopovima”.\nPupovac je na to juče reagovao tako što je objavio Milanovićeve SMS poruke, a potom održao i konferenciju za novinare, na kojoj je ukazao da je Milanović u njegovom slučaju prekršio Ustav u nastojanu da utiče na mišljenje manjina o njegovom predlogu.\nPri tom se, kazao je pored ostalog Pupovac, Milanović služio pretnjama govoreći s pozicije vlasti.\nSledeći tekstSandzačkim ugostiteljima omogućiti da rade u vreme ramazana